
Partidonan chikito buscando pa 
forma bloke pa drenta gobierno 


Awo ta vacatura “Inspecteur 
Generaal Onderwijs” ta reserva 
Mas di tres mil persona 
wardando riba un cas social 


Trafico a cobra su di ocho victima 

DIADOMINGO atardi, den careda di 4:55 pm, a sosode 
un accidente di trafico riba Watty Vos Boulevard, cerca di e 
rotonde di Ponton, direccion Bushiri. Polis a ricibi e notifi- 
cacion urgente riba e accidente, loke a pone nan mobilisa e 
unidadnan rapidamente n'e sitio. 


Eynan, polis a topa cu un Chevrolet Spark colo blanco 
numera A-40313 cu a bolter. E vehiculo tabata memey di 
caminda y e chauffeur no tabata responde ora a purba di 
interactua cu ne, ni tampoco tabata duna señal di bida, indi- 
cando un situacion critico. 


Un ambulance a yega rapidamente n'e luga p'asina propor- 
ciona asistencia medico n'e chauffeur, un homber cu e 
momento ey no por a confirma su identidad. A pesar di e 


esfuersonan di e paramediconan pa salba su bida, lamenta- 
blemente no por a haci nada mas p'e. 


Dr. Voskuil cu a presenta n'e sitio,a confirma morto di e 
victima, identifica como Jefferson Carrera Garcia, naci dia 
20 di april 1993 na Venezuela. Dr. Voskuil a haci un inspec- 
cion minucioso riba e curpa y a certifica e fayecimento debi 
n'e heridanan cu e victima a sufri durante e accidente. 


E specialistanan den trafico y e personal tecnico tambe 
a yega pa analisa e circunstancianan di e accidente y 
recolecta evidencia. E investigacion ta andando pa deter- 
miina e causanan exacto di e accidente y si tabatin algun 
factor contribuyente cu por a influencia den e desenlace 
tragico aki. 


Slachtofferhulp tambe tabat'ey presente n'e sitio brindando 
sosten emocional y asistencia n'e famianan di Jefferson 
Carrera Garcia den e momentonan doloroso aki. Staff y 
personal di AweMainta ta manda mensahe di condolencia 
n'e famianan di e fayecido, expresando pesar p'e perdida. 


E accidente aki ta subraya e importancia di siguridad riba 
caminda y e necesidad di mantene un vigilancia constante 
riba e careteranan di Aruba pa preveni futuro accidente. 
Autoridad ta sigui traha pa clarifica e detayenan di e acci- 
dente y proporciona contesta n'e sernan keri di e fayecido. 


Di ocho victima 


Accidente tragico a cobra bida di Jefferson Carrera 
Garcia riba Watty Vos Boulevard 

E proceso politico conoci aki na Aruba den e periodo prome 
cu otro proceso electoral, esta e asina yama “afscheidbeleid” 
ta bayendo manera ta wordo bisa na Spaño, “viento en 
popa.” 
Pa algun dia caba tin varios hende ta wordo nombra den dife- 
rente departamento di gobierno y den e proceso aki ningun 
minister ta keda afo y ta algo cu ta ser haci den un forma cu 
por wordo considera bergonsoso, caminda ta nombra famia, 
amigo of sostenedo di e partidonan di gobernantenan, cu ya 
no ta importa mas kico pueblo votado ta pensa riba esaki. 


Entre otro a tuma luga un proceso pa nombra un persona 
como “onbudsman” cu a cana su proceso y pa cual a surgi 
n acuerdo entre e dos partidonan di coalicion pa e candi- 
datura cu lo mester a bira e prome ‘onbudsman’ di Aruba y 
esaki a keda oficialisa cu nombramento di Jurima Bryson 
den e posicion aki. 


Despues a sigui algun otro decision caminda ruman di e 
miembro di fraccion diRAIZ, Raymicheline Raymond, a keda 
nombra den un posicion na Parlamento y aparentemente 
esaki tin sosten tambe di algun miembro di fraccion di MEP. 


AWEMainta sinembargo ta sigui diferente desaroyo di 
cerca pa loke ta e ola di nombramento cu ta tumando luga 
y caminda ta inverti miyones den trahadonan cu lo drenta 
servicio di gobierno como trahadonan temporal, ya cu asina 
cu eleccion pasa otro aña, nan lo contract lo no wordo 
prolonga y hopi di nan lo wordo manda bek cas. 


Un grupo grandi cu a wordo nombra siman cua pasa, tabata 
esun anuncia pa Prome Minister Evelyn Wever Croes, kende 


despues di a cuestiona e decision di Minister Ursell Arends 
cu su decision di cera porta di dump di Parkietenbos, awor 
tin hende tirando sushi pa loke tur caminda riba terenonan 
bashi. 


E lider di MEP a anuncia cu DOW lo inverti alrededor di 1 
miyon florin pa paga algun “ploeg” cu lo mester tene e 
sector di Seroe Thijshi y aeropuerto limpi y otronan den e 
area di Eaglebeach pa haci mesun tipo di trabou. 


DIAMANTA 
Sinembargo tin un vacatura cu pa hopi hende esaki ta wordo 
considera como un tipo di diamanta entre tur e vacaturanan 
cu lo por tin of lo bay tin y esey ta e puesto di e “Inspecteur 
Generaal van Onderwijs” cu na e momentonan aki no tin 
hende encarga cu esaki. 
Aki sinembargo AWEMainta por a compronde cu ya lo 
tin “reservacion oficial” haci pa e posicion aki y lo por tin 
acuerdo caba riba e persona cu lo wordo nombra den e posi- 
cion aki. 
Ta trata di un politico, ta trata di un miembro di Parlamento 
kende na momento di asumi e puesto aki oficialmente, lo 
retira su candidatura for di lista di su partido politico y bay 
dedica su mes na e trabou nobo aki. 


Ta mas cu claro tambe cu politicamente e vacatura aki lo 
pertenece na un candidato di partido MEP kende a bin ta 
solicitando esaki pa un tempo caba y riba cual ya lo tin 
un acuerdo cu su persona lo bira e proximo “Inspecteur 
Generaal van Onderwijs.” 


Den proximo dianan cu ricibi confirmacion ma concreto di e 
desaroyo aki, lo anuncia e candidato cu ya caba lo ta conta 
cu sosten di su partido MEP pa esaki. 


Despues di “ombudsman” 


Awo ta vacatura “Inspecteur Generaal Onderwijs” ta reserva 

E falta di un vision concreto pa loke ta gobernacion di e 
pais, a bin crea un situacion politico unico den pueblo, 
caminda AWEMainta a ser informa di contactonan 
estrecho cu a bin ta tumando luga, relaciona cu proximo 
proceso electoral. 


E unico berdad politico na e momentonan aki, ta e 
echo cu pueblo lo sigui conta cu e dos organisacionnan 
politico mas grandi di ultimo decadanan cu ta partido 
MEP y AVP y caminda por anticipa concretamente, cu 
e situacion aki lo no cambia, esta cu e dos partidonan 
grandi aki lo keda asina tambe y nan lo determina cual- 
kier base di un gobierno di coalicion pa proximo periodo 


di gobernacion. 
Na mes momento tin cu mustra cu a papia pa algun 
aña caba riba un asina yama “politica nobo” pero esaki 
no por ser observa den ningun distancia of sitio ya cu 
esunnan cu mester a presenta e “era” nobo aki, a keda 
pega den tempo y algun a drenta e era moderno di 
politico aki na Aruba, esta di lanta un partido politico 
pa busca un of dos asiento y asina drenta di cabey di 
boto den un of otro coalicion. 


Den eleccion 2017 tabata e partido MEP cu a crea 
convenio cu dos partido chikito cu tabata POR cu dos 
asiento, partido RED c’un asiento y asina a logra di 
forma e coalicion lagando partido AVP for di goberna- 
cion. 


Na 2021 e situacion no tabata otro y aki un biaha mas 
MEP a haci uzo di otro partido chikito cu ta RAIZ y e 
resultado no a resulta diferente, cu e unico diferencia cu 
e dominio di e partido geel riba su colega den goberna- 
cion, ta mucho mas bisto cu e coalicion anterior. 


E fenomeno di partidonan chikito, buscando tambe 
“algo” chikito den eleccion, a sigui crece caminda mas 
partido chikito a lanta cabes y nan ta trahando duro 
pa sikiera logra cu nan lider lo guia e partido chikito 
pa haya un of dos asiento pa asina nan sigui cu nan 


carera como Parlamentario of Minister den 
Gobierno. 
Den fin di siman lo a tuma luga dos reunion 
entre cuater partido cu ta cay den entre e 
organisacionnan politico chikito y segun 
informacion ricibi esaki tin di haber cu e 
pensamento pa e grupo di partido chikito, 
yega na palabracionnan concreto riba loke 
por bira resultado di eleccion di otro aña. 
Ta intencion di cera hunto pa si ta posibel 
yega na forma un gobierno di coalicion pero 
na mes momento yega na palabracion cu 
e dos partidonan grandi no saca mayoria, 
e bloke aki sigui hunto pa sigura cu nan lo 
forma parti di un coalicion, sea ta cu AVP of 
partido MEP. 
Na mes momento tambe a cuminsa circula 
den fin di siman cu e sector comercial lo por 
forma un partido politico y hunto cu e rumor 
aki, e nomber di un minister ta zonando 
como e posibel lider di e partido aki pero tin 
cu menciona cu e informacionnan no ta duna 
algo concreto riba kico ta e intencion di e 
grupo comercial aki. 


Partidonan chikito buscando pa forma bloke pa drenta gobierno 

E siman aki, Sr. Otmar Oduber a expresa critica fuerte riba 
Ministerio Publico (OM). Sin profundisa den su comunicado 
di prensa, ta remarcabel cu OM no a sali dilanti pa refuta e 
acusacionnan di Oduber y pa enfatisa e peligernan di critica 
OM. Esaki tabata un contraste cu e reaccion di OM despues 
di e sentencia den e caso Sevinger, unda e partido politico 
AVP a critica OM. E tempo ey, OM si a emiti un comunicado di 
prensa mustrando e peligernan di tal accionnan y e impor- 
tancia di confia den OM. 


Oduber a sigui afirma cu shete rapport manipula a wordo uza 
pa pone den detencion preventivo y cu awor a resulta cu tur 
e rapportnan aki tabata incorecto. OM no a reacciona riba 
esaki tampoco te cu awor, locual ta lanta e pregunta si tin 
berdad den e acusacionnan di Oduber. Den e caso Sevinger, 
tabatin hopi acusacion y rapport traha, y toch hopi hende a 
wordo laga liber. 


Esaki ta lanta e pregunta si e rapportnan ey tampoco tabata 
completamente confiabel. Sinembargo, e personanan aki 
a wordo persigui como criminal y condena den media. Tin 
consecuencia pa e accionnan aki? 


Aunke Hof tin e derecho di aumenta castigonan, hopi 
Arubiano ta kere cu esaki a sosode como resultado di e 
critica di Sevinger riba OM. Esaki no ta un situacion ideal si 
e libertad di expresion na Aruba no ta wordo garantisa mas, 
y e sentimento di faboritismo politico den husticia ta creci- 
endo. 


Critica riba Ministerio Publico: Oduber vs. OM 

MIENTRAS cu salud mental ta un topico hopi actual, hopi 
mayor, sea sin sa of pa puro negligencia, ta preparando 
nan yiunan pa luchanan den futuro door di daño fisico of 
emocional. Tin un dicho conoci, "Ta tuma un pueblo pa cria 
un mucha," pero e fundeshi di bienestar di un mucha ta 
cuminsa na cas. 


Den nos sociedad, unda casonan diverso y famianan cu un 
mayor ta cada bes mas comun, e tarea di cria un mucha 
ta birando mas dificil, specialmente pa esnan cu ta trah- 
ando dos trabou. Desafortunadamente, e consecuencia hopi 
biaha ta un mucha cu lo lucha significantemente den futuro. 


Mayornan ta hunga un rol crucial den forma e salud mental 
di nan yiunan. Sosten emocional, stabilidad, y refuerso posi- 
tivo ta elementonan esencial den e desaroyo di un mucha. 
Ora e elementonan aki ta falta, debi na abuso fisico, negli- 
gencia emocional, of un ambiente familiar caotico, muchanan 
tin mas probabilidad di experiencia problemanan di salud 
mental. 


E stress y trauma di e tipo di experiencianan aki por tin efec- 
tonan duradero, manifestando como ansiedad, depresion, of 
problemanan di comportacion den bida posterior. 


Mayornan soltero, en particular, ta enfrenta retonan enorme. 
Balansa responsabilidadnan di trabou y cuido di mucha por 
ta abrumador, lagando poco tempo pa union emocional y 
supervision. 


Hopi mayor soltero ta traha multipel trabou pa provee pa nan 
famianan, resultando den muchanan cu ta pasa tempo signif- 
icante nan so of cu supervision minimo. E falta di presencia 
y guia parental aki por hiba na sentimentonan di abandono 


y inseguridad, empeorando mas problema di salud mental. 
Sinembargo, ta importante pa reconoce cu mayornan soltero 
y mayornan cu trabou exigente no tin culpa pa nan circun- 
stancianan. Sociedad mester proporciona miho sistemanan 
di sosten pa yuda e famianan aki. Acceso na cuido di mucha 
pagabel, recursonan di salud mental, y programanan comu- 
nitario por haci un diferencia significante. 


Scolnan, centronan comunitario, y servicionan social 
mester traha hunto pa proporciona un red di seguridad pa 
muchanan cu por ta na riesgo. 


Crea un ambiente nutritivo na cas ta crucial, pero no ta sola- 
mente e responsabilidad di e mayornan. Comunidadnan por 
interveni pa yena e vacionan. 


Programanan di mentor, actividadnan despues di scol, y 
rednan comunitario di apoyo por ofrece muchanan e stabi- 
lidad y guia cu nan mester. Door di fomenta un acercamento 
colaborativo, nos por sigura cu muchanan ta ricibi e sosten 
emocional y di desaroyo necesario pa un futuro saludabel. 


Den conclusion, mientras cu e pueblo ta esencial den cria 
un mucha, e fundeshi ta cuminsa na cas. Mayornan mester 
ta consciente di e impacto di nan accionnan riba e salud 
mental di nan yiunan, y sociedad mester proporciona e 
sosten necesario pa yuda famianan tin exito. Door di traha 
hunto, nos por preveni e creacion di bomnan di tempo futuro 
y sigura cu cada mucha tin e oportunidad pa prospera. 


E ta cuminsa na cas 


E origen di problema di salud mental den mucha 

ACTUALMENTE, tin mas cu 3000 persona wardando riba 
un vivienda social na Aruba. Apesar cu Aruba ta financiera- 
mente fuerte y awor ta creando espacio pa FCCA construi 
casnan, e demanda pa vivienda ta grandi. 


Recientemente, Prome Minister Evelyn Wever-Croes y 
Minister di Finansa y Cultura, Xiomara Maduro, a reuni cu 
representantenan di FCCA. Durante e reunion aki, a discuti 
e necesidad urgente pa vivienda na Aruba, cu un enfoke 
special riba vivienda social. Gobierno ta trahando hunto cu 
FCCA riba un acuerdo pa sigura cu por lo menos 200 cas ta 
wordo construi anualmente. 


Den un comunicado di prensa recien, e noticia aki ta wordo 
presenta como un paso significante den direccion di resolve 
e lista di espera di mas di 3000 famia. 


Sinembargo, construi 200 cas social pa aña ta parce un gota 
den un desierto. Lo ta interesante pa haya sa mas tocante 
e situacion actual di vivienda di e 3000 personanan aki y 
pakico a scoge pa FCCA en bes di colabora cu banconan. 


Un otro pregunta importante ta trata e solucionnan a largo 
plaso di gobierno pa e crisis di vivienda aki. Ta probabel cu 
e lista di espera ta bira mas largo cada aña. Cu ki porcen- 


tahe e lista di espera aki ta crece anualmente? E pregun- 
tanan aki ta mustra un falta di planificacion a largo plaso y 
solucionnan structural di e gobierno actual como tambe di 
esnan anterior. 


E situacion actual ta subraya e pobresa na Aruba y e falta 
di planificacion efectivo pa ministernan di infrastructura 
consecutivo. Cua ta e fayonan di e gobierno actual y ante- 
rior cu a contribui na e crisis aki? 


Aunke e esfuersonan di gobierno pa colabora cu FCCA ta un 
paso den e bon direccion, ta obvio cu hopi mas ta necesario 
pa atende e crisis di vivienda na Aruba. Construccion di 200 
cas social pa aña lo no reduci e lista di espera suficiente- 
mente lihe, y mester traha urgentemente riba strategianan 
a largo plaso pa provee pa e demanda creciente pa vivienda 
pagabel. 


Tin mas pregunta cu contesta, y e situacion ta exigi un anal- 
isis amplio y solucionnan profundo. 


E enfoke mester ta riba tanto strategianan a corto plaso 
como a largo plaso pa atende e causanan fundamental di 
e crisis di vivienda y mehora e condicionnan di bida di e 
poblacion Arubano. 


Un bista profundo riba e crisis di vivienda na Aruba 


Mas di 3000 Persona Wardando Riba un Cas Social 

DIABIERNA mainta, nos mesa di redaccion a ricibi varios 
yamada, alertando di un dump ilegal riba e caminda di tera 
na Weg Rooi Hundo na San Nicolas. N'e sitio, por a tuma 
nota di un bista basta preocupante: un frigidaire, un sofa, 
un cama bieu y un gran cantidad di diferente tipo di sushi 
plama a lo largo di e caminda. 


E habitantenan di Weg Rooi Hundo a expresa nan frustra- 
cion y cansancio creciente n'e presencia continuo di dump 
ilegal den nan comunidad. 


"Nos ta harta di mira nos area converti den un landfill," un 
bisiña a comenta. "Ta inaceptabel y nos mester di un solu- 


cion inmediato." 


N'e situacion aki, a notifica Bureau City Inspector inmedi- 
atamente, cu ta den proceso pa prepara un plan pa cuminsa 
cu e limpies den e area. E incidente aki ta subraya e neces- 
idad urgente di un mayor vigilancia y medida estricto contra 
e bentamento di sushi ilegal den e comunidad. E sushi no 
solamente ta desfigura e paisahe, sino cu tambe ta repre- 
senta un riesgo pa salud publico y e medio ambiente. 


E bisiñanan di e vecindario ta lucha pa un ambiente mas 
limpi y sigur, sperando cu nan "call to action" wordo scucha 
y atendi p'e autoridadnan corespondiente. 


Habitantenan di Weg Rooi Hunto harta 
di dump ilegal den nan bario 

DIAHUEBS atardi, den careda di 5'or y mey di 
atardi, a tuma luga un accidente riba e caminda 
druk di Noord-Palm Beach. Un Toyota Yaris 
blauw y un Ford SUV tabata envolvi den e acci- 
dente aki. 


Segun e informenan preliminar, e accidente aki 
tabata debi na falta di preferencia di parti di un 
di e chauffeurnan, cu a resulta den un boks- 
mento violento entre ambos vehiculo. 


Esaki a causa daño significativo riba ambos auto 
y un di e pasaheronan di e Toyota Yaris a resulta 
herida. A yama tanto polis y ambulance pa yega 
n'e sitio, N'e luga di e suceso paramediconan a 
duna asistencia n'e herido prome cu a transporte 
pa hospital pa ricibi atencion medico adicional. 


Autoridad policial a cera e caminda temporal- 
mente pa haci nan investigacionnan necesario 
pa determina e motibo real di e accidente. E 
falta di preferencia, manera ya menciona, parce 
tabata e causa principal di e accidente aki. 


Na Noord 


Accidente entre Toyota Yaris y Ford SUV a laga un hende herida 

DEN un despliegue dramatico di furia di naturalesa, un 
tornado di candela raro, of "firenado," a surgi den norte di 
California mientras e candela forestal mas grandi di e estado 
di e aña, e Park Fire, ta sigui kima. 


E candela, cu a cuminsa diaranson, a caba di consumi mas di 
307,000 acres di tereno noordoost di Chico, cu 0% conten- 
cion te cu diasabra mainta, segun Cal Fire. 


E origen sospecha di e candela a wordo rastreá bek na un 
auto na candela cu supuestamente a wordo tira den un 
baranca cerca di Alligator Hole den Butte County. Un homber 
di 42 aña, Ronnie Dean Stout, a wordo aresta diahuebs rela- 
ciona cu e incidente. 


Stout ta wordo acusa di intencionalmente cende e candela y 
actualmente ta wordo deteni sin fiansa. 


Testigonan a raporta cu nan a mira e mescla cu evacua- 
donan huyendo di e candela cu ta plamando rapidamente. 
Grabacion obteni pa BBC News ta mustra e firenado—un 
vortice giratorio di vlam y shinishi—rancando door di e 
mondi, ilustrando e intensidad y volatilidad di e candela. 


E calor extremo y bientonan fuerte a alimenta e fenomeno 
aki, haciendo e esfuersonan di combatimento di candela 
ainda mas dificil. 


Como respuesta na e crisis creciente, Gobernador di 
California Gavin Newsom a declara un estado di emergencia 
pa e condadonan di Butte y Tehama. 


"Nos ta usando tur herment disponibel pa proteha bida y 
propiedad mientras nos ekiponan di respuesta di candela y 
emergencia ta traha di dia y anochi pa combati e candelanan 
dificil aki," ela declara. 


Evacuacionnan obligatorio a wordo implementa, afectando 
e poblacion di 400 persona di Cohasset y otro comuni- 
dadnan. E candela forestal a caba di destrui 134 structura 
y ta menasa un adicional 4,200. E expansion rapido di e 


candela a wordo exacerba pa bientonan fuerte y 
humedad abou, hibando na un alerta di bandera 
cora di e Servicio Nacional di Clima. 


Casi 2,500 bombero, apoya pa 16 helicopter y 
multiple avion cisterna, ta luchando contra e 
infierno, luchando pa haci progreso den condi- 
cionnan dificil. 


E candela ta menasa di traga areanan manera e 
Ishi Wilderness y Lassen foothills, regionnan cu 
no a mira candela den casi un siglo y ta densam- 
ente yen di material combustibel. 


E candela devastador aki ta parti di un ola mas 
grandi di candelanan forestal cu ta afectando 
Norte America. Cruzando frontera na Oregon, 
e Durkee Fire a kima 288,000 acres, mientras 
cu na Canada, un candela masivo a devasta e 
ciudad historico di Jasper na Alberta. 


E situacion ta keda grave mientras bomberonan 
ta sigui lucha contra e forsanan destructivo di 
naturalesa aki. 


‘Firenado’ ta asota California den e candela mas grandi di aña 

E zomer aki, Europa a bira un punto central pa protestanan anti- 
turismo, cu manifestacionnan grandi na Hulanda, Grecia, y Spaña. 
E aumento di protestanan ta wordo impulsa pa e frustracionnan 
di residentenan na destinonan turistico popular cu ta luchando 
cu e impactonan negativo di turismo masal. 


Na comienso di juli, Barcelona a mira manifestantenan marcha 
den areanan turistico popular, cu pistol di awa y gritando 
"turistanan bay cas." E evento aki tabata parti di un movemento 
mas grandi contra e modelo di turismo, cu localnan ta reclama 
ta empobrece trahadonan mientras ta enrikece solamente algun. 
Sentimentonan similar a wordo expresa na Mallorca, unda miles a 
protesta contra e efectonan perhudicial di turismo riba economia 
di e isla y nivelnan di bida. 


Central na e protestanan aki ta e asunto di aumento di huur y 
prijs di cas, haciendo propiedad di cas inalcansabel pa hopi local. 
Carlos Ramirez, un maestro di scol di 26 aña na Barcelona, ta un 
ehempel di e lucha aki. Apesar di gana un salario decente, Ramirez 
ta haya mas dificil pa paga vivienda den e ciudad, atribuyendo 
esaki na e afluencia di turistanan. "E unico manera cu bo por 
paga pa biba awor aki na Barcelona ta compartiendo cu dos, tres, 


cuatro hende," el a bisa. 


E resentimento creciente no ta solamente tocante vivienda pero 
tambe tocante e calidad di bida. Residentenan ta argumenta cu 
turismo masal ta hiba na espacionan publico demasiado yen, 
comportacion irrespetuoso di turistanan, y un decadencia den 
servicionan local. Como respuesta, algun ciudad a tuma medi- 
danan drastico. Por ehempel, Venecia a implementa un tarifa 
temporal di €5 pa turista, cu a genera entrada significante pero 
tambe a provoca debate tocante su efectividad y impacto riba e 
imagen di e ciudad. 
Expertonan manera Antje Martins di e Universidad di Queensland 
ta destaca cu e protestanan ta un refleho di maneho di turismo 
insostenibel. Residentenan hopi biaha no ta beneficia di turismo, 
cu ta exacerba disparidadnan economico. Eduardo Santander di 
e Comision Europeo di Viahe, sinembargo, ta mira e protestanan 
como incidentenan isola cu no ta representa e situacion general 
na Europa. 
Como respuesta na e retonan aki, ciudadnan manera Barcelona ta 
considerando aumenta impuestonan turistico y limita permisonan 
di huur a corto plaso. Alcalde Jaume Collboni a propone aumenta 
impuestonan pa pasaheronan di crucero y termina permisonan 


pa mas o menos 10,000 apartamento di huur a corto 
plaso. E medidanan aki ta dirigi pa reduci e presion 
riba vivienda local y espacionan publico causa pa e 
afluencia di turista. 


E sentimento anti-turismo ta wordo alimenta ainda 
mas pa instancianan di mal comportacion di turista, 
cu a conduci na "campañanan di des-marketing" 
den ciudadnan manera Amsterdam. E campañanan 
aki ta dirigi pa descurasha cierto tipo di turistanan, 
particularmente esnan propenso na comportacion 
anti-social. Sinembargo, e tipo di medidanan aki por 
conduci tambe na consecuencianan no intencional, 
manera inflacion y gentrificacion. 


E solucion, segun expertonan manera Sebastian 
Zenker di Copenhagen Business School, ta sinta den 
reinverti entrada di turismo den comunidadnan local. 
Sigura cu e beneficionan di turismo ta wordo comparti 
mas equitativamente por yuda alivia e tensionnan y 
crea un modelo di turismo mas sostenibel. Mientras 
Europa ta lucha cu e asuntonan aki, e necesidad pa 
maneho di turismo balansa y reflexivo nunca tabata 
mas urgente. 


E punto sin regreso 


Europa ta enfrenta protestanan anti-turismo 
memey di tension creciente 

DEN un discurso ardiente na e Cumbre di Creyentenan 2024, 
parti di un evento di Accion Di Punto di Inflexion na West 
Palm Beach, Florida, ex presidente Donald Trump a haci afir- 
macionnan audaz riba eleccionnan futuro y a critica FBI. 


Dirigiendo su mes na un multitud entusiasta riba diabierna 
anochi, Trump a sigura su siguidonan cristian cu e eleccion 


aki lo tabata e ultimo biaha cu nan lo a vota, ya cu ela prim- 
inti cambio significante si e keda reelegi. 


Trump a bisa e publico cu confiansa: "nan lo no tin cu haci'e 
mas, cuater aña mas, nan sa kico? E lo drecha, e lo ta bon. 
Bo no tin cu vota mas. Bo mester sali y vota. Den cuater aña, 
bo no tin cu vota mas. 


Nos lo drecha esaki asina bon cu bo no tin cu vota." Su 
comentarionan a provoca reaccionnan contradictorio, y 
algun a cuestiona e implicacionnan di tal declaracion den e 
proceso democratico. 


E ex presidente tambe a aborda un incidente na inicio di 
e luna aki, unda supuestamente ela resulta herida den un 
intento di asesinato. 
Trump a bisa cu el a "acepta" un "disculpa" di FBI despues 
cu nan a confirma cu ela wordo rosa pa un bala durante un 
rally na Pennsylvania. 


"Loke a dal ex presidente Trump den su orea tabata un bala, 
sea henter of fragmenta den pida mas chikito, dispara for di 
e rifle di e suheto morto", FBI a declara diabierna. 


E revelacion aki a añadi un otro capa di tension 
entre Trump y FBI, ya cu e oficina ta keda un 
blanco frecuente di su critica. Trump a acusa FBI 
repetidamente di participacion y mal conducta, 
y a inflama ainda mas e desconfiansa di su sigui- 
donan den e institucion. 


Den un parti separa di su discurso, Trump a 
primintí di "no ta amabel" cu VP Kamala Harris, 
kende el a describí como e "VP mas di extrem- 
idad robes". 


Su retorica agresivo na Harris ta refleha e tensi- 
onnan partidista cu ta crece ora e eleccionnan di 
2024 ta yegando. 


E comentarionan di Trump na e Cumbre di 
Creyentenan ta enfatisa su influencia continuo 
riba su base y su determinacion pa remodela e 
panorama político. 


Mientras e temporada electoral ta bira mas 
cayente, su declaracionnan y accionnan sigur lo 
keda un punto focal di atencion nacional. 


Trump ta bisa e cristiannan cu nan no lo 
mester vota mas despues di e eleccion aki 

ING Bank a wordo haya culpabel di discriminacion pa e 
monitor di derechonan humano, College voor de Rechten 
van de Mens, pa somete clientenan cu nombernan stran- 
hero na chekeonan extra. 


E veredicto a sigui casonan unda e banco a blokia of a scru- 
tina transaccionnan basa riba e apellidonan no-Hulandes di 
e clientenan. 


Banconan tin e obligacion di monitor transferencianan riba 
€15,000 pa posibel conexionnan cu labamento di placa of 
terorismo. 


Sinembargo, den dos caso specifico treci dilanti e agencia 
di derechonan humano, ING a wordo considera culpabel di 
"diferenciacion ilegal" door di aplica scrutinio extra debi na 
e apellidonan stranhero di e clientenan. 


Un di e demandantenan, Jalal Et-Talabi, a experiencia un 
bloke riba un transferencia di €100 pasobra e recipiente 
tabatin un nomber Arabico. 


Den un otro caso, e pagonan di Anne Busser-Mohamed a 
wordo blokia debi na e nomber stranhero di su esposo. 


Un tercer caso ta actualmente bou revision. 


E veredicto di e agencia a indica cu e practica aki ta 
afecta predominantemente e doñonan di cuenta di origen 
no-Hulandes. 


Abogado Jelle Klaas, representando e demandantenan, a 
enfatisa e implicacionnan mas amplio di e decision. “Esaki 
potencialmente por pasa cu un gran cantidad di clientenan 
di ING y e mester stop,” Klaas a expresa. 


Tanto Et-Talabi como Busser-Mohamed a 
expresa e speransa cu e decision lo conduci na 
cambionan positivo na ING. Nan a pidi e banco 
pa atende y rectifica e practicanan discrimina- 
torio resalta pa nan casonan. 


Den un respuesta na e veredicto, un vocero di 
ING a declara cu e banco ta tuma e decision hopi 
na serio. 


“Nos lo mehora e experiencianan di nos clien- 
tenan den investigacionnan di cliente, por 
ehempel door di splica mas claramente pakico 
nos ta haci preguntanan,” e vocero a bisa. 


E decision ta subraya e necesidad pa institu- 
tonan financiero balansa e cumplimento regula- 
torio cu practicanan no-discriminatorio. 


E compromiso di ING pa mehora su procedimen- 
tonan ta pa sigura cu tur cliente, independiente 
di nan origen, ta wordo trata husto y transpar- 
entemente. 


ING Bank culpabel di discriminacion pa chekeo 
extra riba cliente cu nombernan stranhero 

CORTE Nigeriano a condena 125 militante y financiado di 
Boko Haram riba varios acusacion relaciona cu terorismo 
den un huicio masal, segun un declaracion di e oficina di 
fiscal general. 


Boko Haram, responsabel pa un insurgencia mortal desde 
2009, a causa miles di morto y a haci cu miyones di hende a 
hui, creando un crisis humanitario severo den e parti noor- 
doost di Nigeria. E gobierno a keda bao presion significante 
pa resolve e conflicto y trece e culpabelnan dilanti husticia. 
Kamarudeen Ogundele, vocero di e oficina di Fiscal General, 
a anuncia diabierna cu e personanan condena a enfrenta 
acusacionnan incluyendo terorismo, financiamento di teror- 
ismo, provee sosten material, y crimennan relaciona cu e 
Tribunalan Penal Internacional (TPI). 


Esaki ta marca e prome huicio masal di sospechosonan di 
Boko Haram desde 2017-2018, durante cual 163 persona a 
wordo condena y 887 a wordo declara inocente. Despues di 
e condenanan ey, 400 acusado cu a cumpli cu nan sentencia 
a wordo transferi na un centro di rehabilitacion, Operacion 
Safe Corridor, na Gombe State pa rehabilitacion, desradical- 
isacion, y reintegracion. 


E condenanan recien ta inclui 85 persona pa financiamento 
di terorismo, 22 pa crimennan relaciona cu TPI, y e resto 
pa varios ofensa di terorismo. E huicionan aki ta subraya e 
esfuersonan continuo di Nigeria pa combati e insurgencia y 
tene esnan responsabel responsabel. 


Den un incidente relaciona, un mucha muhe adolescente cu 
explosivo mara na su curpa a core for di un moskee yen 
di hende e siman aki, detonando e explosivonan y matando 
solamente su mes. E acto aki a reenforsa sospechonan cu 
Boko Haram ta usando prisoneronan involuntario den su 
campaña di teror. E incidente a sigui un atake suicida na 
Maiduguri cu a mata 30 persona. 


Boko Haram a gana notoriedad global na april 2014 ora 
cu el a secuestra mas di 270 mucha muhe for di un scol 
na Chibok, cu a lanta e campaña "#BringBackOurGirls". 
Mientras hopi di e muchanan a regresa desde e tempo ey, 
algun a bira mama durante cu nan tabata captura. 


E ultimo condenanan aki ta representa un paso significante 
den e lucha continuo di Nigeria contra Boko Haram, cu e 
meta di restablece paz y stabilidad den e region. 


Corte di Nigeria ta condena 125 militante 
di Boko Haram den huicio masal 

Prome dia di competencia di Ethan Westera den Windsurfing cancela 


pa motibo di tempo 


Ayera lo a marca e inicio spera di e competencia di Windsurfing 


Masculino na Marseille, Francia, cu Ethan Westera representando 


Aruba den e evento. Desafortunadamente, e caredanan programa pa 


e dia a wordo cancela debi na condicionnan di tempo desfaborabel. 


Apesar di plannan pa tres careda, ningun a tuma luga como resultado 


di biento insuficiente. Inicialmente, e atletanan a sali riba awa, pero 


a bolbe bek tera despues di un espera largo. Despues di tres ora di 


warda, oficialnan a informa e competidornan cu e eventonan di e dia a 


wordo cancela. 


Awe ta trece e di dos dia di competencia, y tin speransa cu e condi- 


cionnan di tempo lo mehora, permitiendo e prome caredanan den e 


disciplina di Windsurfing Masculino sigui. Ethan Westera, hunto cu su 


coleganan competidornan, ta keda cla y prepara pa e retonan cu ta 


spera nan, ansioso pa e oportunidad di demostra nan habilidadnan riba 


awa. 


Simone Biles ta supera lesion pa un actuacion Olimpico impresion- 


ante 


Simone Biles, conoci como un di e miho gimnastanan, a demostra su 


resiliencia door di entrega un actuacion remarcabel a pesar di un lesion 


na su pia durante su regreso Olimpico na Paris. Biles a score un impre- 


sionante 14.733 riba e balance beam, a pesar di a lesiona pia durante 


e keinitamento di e rutina di vloer. Cu su pia robes parti abou fuerte- 


mente getape, el a sigui sobresali, score 15.800 riba e vault, 14.433 


riba e uneven bars y 14.600 riba vloer. Su score all-around di 59.566 a 


pone tres punto dilanti di su compañera di team Suni Lee. 


Coach Cecile Landi a nota cu Biles tabata lidiando cu dolor di weso 


di pia pa simannan, cu a lanta durante e competencia. Apesar di e 


dolor, Biles a mantene su actuacion explosivo durante henter e evento. 


Chellsie Memmel, lider tecnico di USA Gymnastics, a elogia e determi- 


nacion y habilidad di Biles, yamando su actuacion remarcabel. E ekipo 


di USA tabata wardando confirmacion pa e finalnan, pero e comeback 


extraordinario di Biles ya caba a haci un impacto significante. 


Ariarne Titmus ta domina Katie Ledecky den e revancha tan spera di 


400m estilo liber 


E revancha di 400 meter estilo liber hopi anticipa na e Weganan di 


Paris a mira Ariarne Titmus di Australia derota su rival Americana Katie 


Ledecky decisivamente. Titmus, kende a supera Ledecky anteriormente 


na Tokyo, a lidera e careda di comienso te final, terminando casi un 


seconde completo dilanti di Summer McIntosh di Canada, kende a 


tuma plata. Ledecky a termina di tres, tres seconde tras di Titmus. 


Despues di e careda, Titmus a expresa admiracion pa Ledecky, enfati- 


zando respet riba rivalidad. "Mi ta admira masha hopi como un atleta," 


el a bisa. Ledecky, reconociendo su ritmo mas slow, a elogia e compe- 


Weganan Olimpico Paris 2024: Highlights di fin di siman 

tencia y tabata ansioso pa e eventonan venidero. 


A pesar di e emocion inicial, e careda a bira un victoria cla pa Titmus, 


kende a sintie cansa pero a pusha door di dje. E resultado temporal- 


mente ta termina nan rivalidad, aunke nan lo competi atrobe den e 800 


meter estilo liber, un di e forzanan di Ledecky. Ambos landado a enfa- 


tiza respet mutuo y e impacto positivo di nan competencia riba rendi- 


mento. 


Derota dramatico pa Pieterse: Tire flat ta cost'e medaya Olimpico 


E careda di mountain bike Olimpico di Puck Pieterse a caba den decep- 


cion diadomingo na Paris. E ciclista Hulandes, prepara pa un final riba 


podium, a sufri un tire flat dos buelta prome cu e final, cayendo for di di 


dos pa di shete luga. Apesar di un cambio rapido di tire, Pieterse a caba 


di cuatro, perdiendo e medayanan. 


E oro a bay pa Pauline Ferrand-Prévot di Francia, kende a domina riba 


su propio tereno. Haley Batten di Merca a tuma plata, mientras cu 


Jenny Rissveds di Suecia a reclama brons. Otro ciclista Hulandes, Anne 


Terpstra, a caba di nuebe. 


Esaki ta laga Hulanda sin medaya te ainda na Paris, aunke speransa ta 


keda cu eventonan venidero, incluyendo e ekipo di tiro cu arco femenino 


y e finalnan di 100m breaststroke masculino. 


A pesar di expectativanan halto despues di su plata na e Campeonato 


Mundial di aña pasa, Pieterse no por a supera e contratiempo. E careda 


tambe a mira un accidente serio envolviendo ciclista Frances Loana 


Lecomte, kende a wordo saca for di e pista pero despues a wordo 


raporta cu e ta recuperando bon. 


Van de Velde, ta perde su prome wega di beachvolley despues cu 


publico a ‘Boo’ e 


E hungado di beachvolley Steven van de Velde, kende a ricibi hopi 


critica, pa motibo di a wordo sentencia na Inglaterra pa abusa di un 


mucha di 12 aña, a perde su prome wega. Despues di a wordo ‘geboo’ pa 


e publico, e y su partner Matthew Immers a perde contra e Italianonan 


Alex Ranghieri y Adrian Carambula cu score di 20-22, 21-19 y 13-15. 


Den e prome set, Van de Velde y Immers tabata constantemente atras, 


pero a logra yega 20-20. Sinembargo, e Italianonan a logra gana e set 


den e stadion bunita bou di e Toren Eiffel. 


Den e di dos set, Van de Velde y Immers a recupera y a logra empata, 


pero despues cos a bay robes atrobe. Den e di tres y ultimo set, Van de 


Velde y Immers no por a domina e number 25 di mundo y a bandona e 


cancha desapunta. 


Varios espectador no a lubida e controversia rond di Van de Velde. Ora 


el a aparece, tabatin un abucheo cla, pero tambe aplauso. Tambe ora 


e tabata sirbi, e Hulandes a wordo stroba pa fanaticonan rabia. Esaki a 


stop basta lihe den e wega. 


Pauline Ferrand-Prevot ta conkista oro den un dominante careda di 


Cross-Country femenino na Paris 2024 


Pauline Ferrand-Prevot di Francia a sigura un medaya di oro memorabel 


den e careda di mountain bike cross-country femenino na Elancourt 


Hill dia 28 di juli. Superando desapuntonan Olimpico di pasado, e cinco 


biaha campeon mundial a lidera desde comienso, terminando e careda 


di shete buelta den 1:26:02. Su prestacion impecabel a deleita e publico 


Frances, cu a aplaudi su cada movecion. E victoria di Ferrand-Prevot a 


wordo marca pa su forza y velocidad remarcabel, mientras el a distancia 


su mes for di competidornan tempran den careda. E Mericano Haley 


Batten a logra plata den 1:28:59, mientras e Sueco Jenny Rissveds a 


tuma brons den 1:29:04. Apesar di contratiempo pa su rivalnan Puck 


Pieterse y Loana Lecomte, Ferrand-Prevot a keda sin reto. E triunfo 


emocional a wordo celebra cu e publico cantando "La Marseillaise" 


mientras Ferrand-Prevot a hisa su bais riba su cabes. Reflexionando 


riba su triunfo, el a expresa incredulidad y alegria, compartiendo un 


momento sincero cu su mayornan despues di e careda. 


South Sudan ta sigura un victoria historico den Basketball den 
nan debut Olimpico 


E team di basketball masculino di Sur Sudan a triunfa den nan debut 


Olimpico, derotando Puerto Rico 90-79 na e Weganan Olimpico Paris 


2024. E Pierre Mauroy Arena tabata yen di banderanan di Sur Sudan 


mientras e team, lidera pa e carismatico coach Royal Ivey, a supera un 


comienso lento pa domina defensivamente den e di dos mitar. E victoria 


aki ta marca un logro significante pa e nacion Africano recientemente 


independiente, resaltando su ascenso den e mundo di basketball. 


E team, cu ta inclui hungado cu experiencia den NBA manera Carlik 


Jones, cu a score 19 punto, y Marial Shayok cu 15 punto, a demostra 


nan habilidad y determinacion. E exito di Sur Sudan ta bin di un combi- 


nacion di talento local y e ciudadanonan naturalisa, a pesar di e facili- 


dadnan limita di training na nan pais. E victoria a wordo celebra cu hopi 


entusiasmo pa tanto e hungadonan como e fanaticonan, cu e delantero 


Majok Deng expresando e significacion emocional di representa nan 


nacion riba un escenario asina prestigioso. South Sudan awo ta enfoca 


riba e rond di eliminacion cu e proximo weganan contra Team USA y 


Serbia. 


Harper y Mew Jensen ta Gana e prome medaya pa Gran Britania na 


Paris den Clavado Sincronisa Femenino 


E clavadistanan Yasmin Harper y Scarlett Mew Jensen a logra e prome 


medaya pa Gran Britania na e Weganan Olimpico di Paris, cu un brons 


dramatico den e prueba di clavado sincronisa di 3 meter femenino. Nan 

logro a marca e prome medaya di clavado femenino pa Gran Britania na 


un Olimpiada den 64 aña. A pesar di ta na di seis luga cu dos clavado 


pa bay, e esfuerso final excepcional di e pareha a propulsa nan pa di 


tres luga, capitalisando riba un error crucial di e team Australiano. 


Mew Jensen, compitiendo den su di dos Olimpiada, a supera un frac- 


tura parcial di lomba sufri tres luna prome, permitiendo solamente un 


luna di preparacion. Yen di emocion, Mew Jensen a expresa incredul- 


idad y alegria pa nan exito. Harper, naci na Chester y casi yegando su 


di 24 cumpleaños, a haci eco di e sentimento, resaltando nan trabou 


duro y dedicacion. 


Chang Yani y Chen Yiwen di China a domina e evento, sigurando e 


medaya di oro, mientras Sarah Bacon y Kassidy Cook di Merca a tuma e 


medaya di plata. E brons di Harper y Mew Jensen ta un logro historico 


y inspirador pa e deporte di clavado Britanico. 


Mexico ta gana prome medaya na Paris 2024 den Tiro cu Arco 


Alejandra Valencia, Ángela Ruiz y Ana Paula Vázquez ta duna e prome 


medaya na e delegacion Mexicano na e Weganan Olimpico di Paris 


2024. 


E team Mexicano di tiro cu arco forma pa Alejandra Valencia, Ángela 


Ruiz y Ana Paula Vázquez a logra e prome medaya pa e delegacion 


Mexicano na e Weganan Olimpico di Paris 2024. 


Despues di un gran victoria riba Alemania den cuarto di final, e arquero 


nan Mexicano a cay contra China den semi final. 


Y den e duelo pa e brons, nan a cumpli cu e expectativanan despues 


cu e aztecanan a presenta rankia na di tres posicion na nivel mundial, 


mientras cu Hulanda a logra e di 12 luga. 


Cu e resultado aki, Alejandra Valencia ta suma su di dos medaya olim- 


pico, despues di su brons na Tokio 2020. 


Ingrit Valencia a debuta cu victoria den Weganan Olimpico Paris 2024 


Ingrit Valencia, e boxdo Colombiano compitiendo den e categoria di 50 


kg, a triunfa den su prome pelea na e Weganan Olimpico Paris 2024. 


El a sigura un victoria di 5-0 contra Yesugen Oyuntsetseg di Mongolia 


na e Palacio de Exposiciones. E huesnan a otorga Valencia un total 


di 30 punto riba e 27 di Oyuntsetseg, reflectando un prestacion casi 


perfecto. 


E debut di Valencia a wordo marca pa su trabou di pia confia y defensa 


strategico, ganando e prome rond 10-9. El a sigui domina den e di 


dos rond, contrarrestando e atakenan di Oyuntsetseg cu golpinan di 


curpa efectivo. E rond final a mira Valencia supera e intentonan di su 


oponente, sigurando e victoria convincentemente. 


Despues di a reconsidera su posibel retiro despues di a gana e ultimo 


cupo Olimpico pa Colombia, Valencia awor ta aspira pa otro medaya, 


recordando su brons na Rio 2016. E lo enfrenta Monique Suraci di 


Australia den e rond di 16 dia 1 di augustus. 


Victoria Hubenil: Yoshizawa Coco di 14 aña ta gana oro Olimpico den 


Skateboarding Street Femenino 


Den un demostracion emocionante di talento hoben, Yoshizawa Coco 


di Hapon, a penas 14 aña bieu, a sigura e medaya di oro den e evento 


di skateboarding street femenino na Paris 2024. Compitiendo na Place 


de la Concorde, Yoshizawa a score un impresionante 272.75, destaca 


pa un bigspin flip frontside boardslide casi perfecto cu a dun'e 96.46 


punto. 


Hunto cu ne riba e podium tabata su colega teenager Liz Akama, 15 


aña, tambe di Hapon, cu a tuma plata cu un score di 265.95. Apesar 


di no a score riba su ultimo tres trikinan, e di dos careda fuerte di 


Akama, scorendo 89.26, a sigura su posicion. E skater Brasilero di 16 


aña Rayssa Leal, kende anteriormente a gana plata na Tokyo 2020, 


a logra e brons cu 253.37 punto. Leal a ehecuta un kickflip frontside 


boardslide calmo y preciso riba su ultimo trick, ganando 88.83 punto 


pa move for di di cuater pa di tres luga. 


E evento aki a demostra e habilidad y compostura remarcabel di e 


siguiente generacion di skateboarding. 


Soño di Medaya di Oro di Marta na peliger despues di derota contra 


Hapon na Olimpiada Paris 2024 


E di 200 aparicion di Marta pa Brasil a agrega un logro nobo na su 


carera di futbol ilustre, pero su aspiracionnan pa un medaya di oro 


ta insigur despues di un derota di 2-1 contra Hapon na e Weganan 


Olimpico di Paris 2024. E partido aki a marca e di dos salida di Brasil 


den e torneo, cu Marta como capitan di su team. E legendario number 


10, hopi biaha yama e 'reina di futbol', ta compitiendo den locual ta 


probablemente su ultimo torneo grandi, cu e meta di corona un carera 


historico di 22 aña cu un medaya di oro elusivo. Despues di a gana 


medayanan di plata anteriormente na 2004 y 2008, e hungador di 38 


aña awor ta enfrenta un partido crucial contra e campeonnan mundial 


Spaña pa avanza pa e rondanan di eliminacion. Marta, participando 


den su di seis y ultimo Weganan, tambe ta na rand di empata cu su 


ex-compañera di team Cristiane como e maximo goleador den e torneo 


femenino, faltando solamente un gol mas pa yega 14. 


Diyora Keldiyorova ta marca historia na Paris 2024 como e prome 


campeon di Judo Olimpico di Uzbekistan 


Diyora Keldiyorova a graba su nomber den historia dia 28 di juli 2024, 


door di bira e prome campeon di judo Olimpico di Uzbekistan y e prome 


medallista femenino di judo di e nacion. Competiendo den e categoria 


di peso -52kg, e caminda di Keldiyorova pa e oro a inclui un victoria 


sorprendente riba e campeon di Tokyo 2020 y cuater biaha campeon 


mundial Abe Uta, un di e sorpresanan mas grandi di e Weganan Olimpico 


di Paris 2024. 


Den e final, el a enfrenta e campeon Olimpico di Tokyo 2020 di -48kg, 


Distria Krasniqi di Kosovo, cu a sigura plata despues di a subi pa e 

categoria di -52kg. E medayanan di brons a wordo reclama pa Larissa 


Pimenta di Brazil, cu a triunfa riba e campeon mundial reinante Odette 


Giuffrida, y Amandine Buchard di Francia, cu a emociona e publico local 


den Champ de Mars Arena. 


E triunfo di Keldiyorova no solamente a marca un logro personal pero 


tambe un logro significante pa Uzbekistan den e mundo di judo. 


Jessica Fox ta gana su prome Oro den K1 Canoe Slalom na Paris 2024 


Jessica Fox di Australia a sigura su medaya di oro tan spera den e K1 


canoe slalom na e Weganan Olimpico di Paris 2024, logrando un careda 


impecable den su di cuater intento Olimpico. Fox, kende anteriormente 


a gana plata na London 2012 y brons na Rio 2016 y Tokyo 2020, a bira 


e prome muhe pa gana cuater medaya den e evento K1 den Weganan 


Olimpico consecutivo. Su tempo ganador di 96.08 seconde a pone na 


top di e clasificacion cu ocho remado ainda pa competi. E campeon 


defensor Ricarda Funk di Alemania, e remado clasifica number 1, no 


por a surpasa e tempo di Fox. Klaudia Zwolinska di Polonia a sigura 


e medaya di plata, mientras Kimberley Woods di Gran Britania a bay 


cas cu e brons. E victoria di Fox ta marca un momento historico den su 


carera ilustre, resaltando su perseverancia y dominio den e deporte. 


Racheal Nachula: E atleta Olimpico di dos deporte di Zambia na Paris 


2024 


Racheal Nachula a bira un atleta Olimpico di dos deporte, marcando 


su debut den futbol femenino na e Weganan Olimpico di Paris 2024. 


Nombra den e diesun inicial di Zambia pa enfrenta Australia dia 28 


di juli, e ta agrega un otro logro na su trayectoria Olimpico. Nachula 


prome a competi na e Weganan Olimpico di Beijing 2008, yegando e 


semi final den e 400 meter femenino. Awo 38 aña, Nachula ta demostra 


su capacidad atletico riba e veld di futbol cu e 'Copper Queens,' cu ta 


participando den nan di dos Weganan Olimpico. Despues di a perde e 


seleccion pa Tokyo 2020, el a keda determina, y un lesion di su compa- 


ñera di team Grace Chanda a habri e porta pa su regreso tan spera. 


Despues di un derota di 3-0 contra Merca den nan apertura, e partido 


di Zambia contra Australia ta crucial pa nan speransa di avanza pa e 


rondanan di eliminacion. E storia di Nachula ta uno di perseverancia y 


pasion, representando e spirito di e Weganan Olimpico. 


Ni Xia Lian di 61 aña ta haci historia n'e Weganan Olimpico Paris 2024 


Ni Xia Lian di Luxemburg, cu 61 aña di edad, a haci historia door di 


gana su prome partido den e competencia individual di tennis di mesa 


femenino na e Weganan Olimpico di Paris 2024. Competiendo den su di 


seis Weganan Olimpico, Ni a vence Sibel Altinkaya di Turkia 4-2 den un 


partido di 49 minuut, birando e hungado di tennis di mesa di mas edad 


pa gana na e Weganan Olimpico. 


Ora e ultimo punto a wordo score, Ni a hari di alegria, y e publico den 


South Paris Arena a grita den aprobacion. E campeon mundial di 1983 


y ex atleta di e Republica Popular di China, Ni a comparti su spirito 


hubenil, declarando na 2019, "Mi curason ta hopi jong." 


Despues di e partido, Ni cordialmente a estrecha man cu oficialnan y a 


zwaai pa e fanaticonan cu tabata tene recorte di su imagen. El a carga 


e bandera di Luxemburg tambe na e Ceremonia di Apertura, mustrando 


su legado duradero y status stima den e deporte. 


Leon Marchand ta gana Oro den 400m Individual Medley den tempo 


record Olimpico 


Leon Marchand a deleita e publico local na La Defense Arena door di 


gana e medaya di oro den e 400m individual medley, kibrando e record 


Olimpico di Michael Phelps cu un tempo di 4:02.95. E landado Frances, 


kende ta poseedor di e record mundial y a gana e Campeonato Mundial 


na 2022 y 2023, a lidera e careda for di comienso te final, mustrando 


su forsa den cada estilo di landamento. 


E ambiente tabata electrico mientras e publico tabata scan e nomber 


di Marchand y canta "La Marseillaise." Despues di sigura su victoria, 


Marchand a celebra cu un sonrisa grandi, saludando e fanaticonan 


entusiasma. 


"E ambiente tabata increibel, mi a haya kippevel prome y durante e 


careda. Scucha tur hende grita pa mi riba e breaststroke tabata special," 


Marchand a remarca. 


Den un competencia hopi serca pa e otro medayanan, Tomoyuki 


Matsushita di Hapon a gana plata, ganando Carson Foster di Merca cu 


solamente 0.04 seconde. Max Litchfield di Gran Britania a termina na 


di cuater luga, mientras cu Chase Kalisz, e ganador di medaya di oro na 


2020, no a yega e final. 


Andy Murray y Dan Evans ta salba cinco Match Point den victoria 


emocionante di Dobbel Olimpico 


Andy Murray, hunto cu su compañero di dobbel Dan Evans, a triunfa 


den un prome ronda dramatico na e Weganan Olimpico di Paris 2024 


riba 28 di juli. E pareha Britanico a sigura un victoria di 2-6, 7-6, 11-9 


contra Taro Daniel y Kei Nishikori di Hapon despues di a salva cinco 


match point den un tiebreaker tenso di e di tres set. 


Enfrentando eliminacion na 9-4 den e tiebreaker, Murray y Evans a 


lansa un comeback impresionante, finalmente seyando e victoria ora 


Daniel a manda e forehand di Murray den net. Compitiendo den su di 


cuater Wega Olimpico y anunciando Paris como su "ultimo torneo di 


tennis," Murray di 37 aña a celebra e victoria emocional, manteniendo 


su soño Olimpico bibo. 


Murray, e unico homber cu a gana dos medaya di oro Olimpico den 


tennis, tin como meta pa caba su carera riba un nota halto. Su carera 


historico ta inclui medayanan di oro na London 2012 y Rio 2016, un 


victoria di US Open na 2012, y dos titulo di Wimbledon na 2013 y 2016. 

DIAHUEBS a cuminsa e Weganan Olimpico Paris 2024. 


Diasabra Aruba a cuminsa cu su participacion, unda Philip 
Elhage tabata e prome atleta cu a participa den e competencia 
di tiro cu pistol di aire di 10 meter. 


Presente pa duna sosten tabata su pareha y yiu, como tambe 
e presidente di Comite Olimpico Arubano (COA), Wanda 
Broeksema, e di dos secretario general di COA, Maarten 
Willems, e chef de mission, Kamilah Dammers, y e director di 
deporte, Monica Fajardo. 


E competencia di tiro a tuma luga na Châteauroux, Francia, tres 
ora di distancia for di Paris. E competencia a cuminsa pa 10:30 


#Team Aruba: Philip Elhage no a logra clasifica 
pa e final den Weganan Olimpico Paris 2024 


or local. Elhage tabatin un comienso dificil den e prome rond 
di 10 tiro, cual a afecta su prestacion den e siguiente 50 
tironan. Den e deporte di tiro, atletanan ta haya 60 tiro pa 
completa den 1 ora y 15 minuut, cual por causa un presion 
considerabel si bo cay atras. 


Den e siguiente rondnan, Elhage a recupera y a logra siete 
biaha un score perfecto di 10 punto. 


El a termina e competencia cu un score total di 554 punto, 
cual a pone na di 33 luga. Solamente e top 8 participantenan 
a clasifica pa e final, cu lo tuma luga diadomingo mainta. 


Comite Olimpico Arubano a expresa nan satisfaccion y grat- 
itud pa e disciplina, dedicacion y representacion digno di 
Elhage di Aruba durante e ciclo Olimpico aki, culminando 
den su participacion na e Weganan Olimpico Paris 2024. 

MATHIEU van der Poel a soña pa hopi tempo caba cu un 
titulo Olimpico. E ciclista Hulandes di 29 aña ta personifica 
e prestigio creciente di e Weganan Olimpico den ciclismo 
masculino. "E tabata mas tocante diberticion," e ta reflex- 
iona, marcando un cambio den con e Weganan ta wordo 
percibi den e mundo di ciclismo. 


Tres aña pasa, e aspiracionnan Olimpico di Van der Poel a 
wordo frustra di un manera dramatico. Durante e careda di 
mountain bike na e Weganan Olimpico di Tokyo 2020, un 
planki perdi den un bahada a causa cu el a accidenta, elim- 
inando su oportunidadnan pa un medaya. E incidente aki 
desde e tempo ey a bira un punto significante den su carera, 
hopi biaha referi como e "incidente di e planki." 


Van der Poel desde e tempo ey a canalisa su desapunto 
den motivacion. "E momento ey tabata tristo, pero tambe a 
alimenta mi determinacion," e ta bisa. E ciclista Hulandes, 
conoci pa su versatilidad y forza den varios disciplina 
di ciclismo, a pone su bista firmemente riba e Weganan 
Olimpico di Paris 2024. "Un oro Olimpico lo nifica tur cos pa 
mi," e ta admiti. "Ta un titulo cu ta destaca incluso entre e 
monumentonan mas grandi den ciclismo." 


E significancia di e Weganan Olimpico den ciclismo mascu- 
lino a crece considerablemente, y e ambicion di Van der 
Poel ta refleha e cambio aki. Tradicionalmente, e enfoke pa 
ciclistanan elite tabata riba caredanan prestigioso di un dia 
manera e Tour of Flanders of Paris-Roubaix. Sinembargo, 
e atraccion di oro Olimpico a aumenta, cu hopi ciclista top 
awor priorisando e Weganan den nan metanan di carera. 


E viahe di Van der Poel pa e Weganan Olimpico di Paris no 
tabata sin reto. Balansa su compromisonan den caredanan 
di ruta, ciclocross, y mountain bike ta rekeri planificacion 
meticuloso y resistencia fisico inmenso. Sinembargo, su 
determinacion ta keda firme. "Cada careda, cada sesion di 
training ta un paso den direccion di Paris," e ta bisa. 


Den e periodo previo na e Weganan, Van der Poel tambe 
a enfoca riba refina su tecnica y strategia. "Mi a siña hopi 
desde Tokyo," el a reconoce. "Mi ta mas experencia y miho 
prepara pa e demandanan unico di e ruta Olimpico." Su 
preparacionnan ta inclui estudionan detaya di e ruta di Paris 
y sesionnan di training dirigi pa optimalisa su rendimento. 
E sosten di fanaticonan y e comunidad di ciclismo tabata 
abrumador. "E encurashamento cu mi ta ricibi ta increibel," 
Van der Poel ta comparti. "E ta impulsa mi pa pusha mas 
duro y apunta mas halto." Su buskeda pa oro Olimpico a bira 


un viahe comparti, cu simpatisantenan sperando ansiosa- 
mente su actuacion na Paris. 


Mientras e Weganan Olimpico di Paris 2024 ta acerca, 
Mathieu van der Poel ta para como un simbolo di persever- 
ancia y ambicion. Su viahe for di e curason kibra di Tokyo 
pa su persecucion incansabel di oro ta subraya e panorama 
evolutivo di ciclismo masculino, unda e Weganan Olimpico a 
bira un punto culminante di logro. "Lo mi prefera oro riba un 
monumento," e ta reitera, capturando e esencia di su soño 
Olimpico. 


Van der Poel tres aña despues di e Incidente di ‘Planki’ 


“Lo mi preferá oro riba un monumento” 

DEN un evento tragico, Lionel Elika Fatupaito, e entrenador 
di boxeo di e ekipo di Samoa, a fayece diabierna anochi den e 
‘Olympic Village’. 


Fatupaito, kende tabatin 60 aña, a sufri un atake di curason 
algun ora despues di a participa den e ceremonia di apertura 
riba e Seine, unda el a para cu orguyo riba e boto di Samoa. 


E Asociacion Internacional di Boxeo (IBA) a expresa un shock 
profundo pa e morto repentino di Fatupaito, yamando e un 
perdida "tragico." Su fayecimento ta pone un sombra scur 
riba e torneo di boxeo, cu a cuminsa diasabra na e Weganan 
Olimpico di Paris. Apesar di e noticia tristo, e ekipo di boxeo di 
Samoa ta sigui prepara pa nan weganan. 


Ato Plodzicki-Faoagali lo ta e prome boxdo representando 
Samoa pa competi diadomingo, cargando e peso di e legado 
di su entrenador den e ring. E eventonan di boxeo ta presenta 
tambe otro competidornan notabel, incluyendo Chelsey 
Heijnen di Hulanda. Heijnen, procedente di Brabant, lo competi 
den e categoria femenino te cu 63 kilogram, aspirando pa 
honra su pais cu su actuacion. Mientras e comunidad di boxeo 
ta lamenta e perdida di un entrenador respeta, e atletanan ta 
haci esfuerso pa honra su memoria a traves di nan dedicacion 
y esfuersonan den e ring. E morto prematuro di Fatupaito ta 
sirbi como un recordatorio conmovedor di e fragilidad di bida. 


Coach di boxeo di Samoa ta fayece di 
atake di curason den ‘Olympic Village’ 

DEN un actuacion dominante na UFC 304, Belal Muhammad 
a logra su soño door di derota Leon Edwards pa reclama e 
campeonato welterweight. 


E evento principal na Manchester a mustra e strategia 
implacabel di Muhammad, sigurando un victoria di decision 
unanime cu score di 48-47, 48-47, y 49-46. 


For di inicio, Muhammad a ehecuta un plan di wega perfecto, 
presionando Edwards sin descanso cu un combinacion di 
takedowns y golpinan efectivo. 
Edwards a lucha pa haya su ritmo mientras Muhammad 
consistentemente a pusha dilanti, impidiendo e ex-campeon 
di establece den cualkier fluho ofensivo. Tempran den e 
pelea, e enfoke agresivo di Muhammad tabata evidente 
mientras ela sigura un takedown lihe, estableciendo e tono 
pa e resto di e combate. 


Apesar di algun momentonan fuerte di Edwards, incluyendo 
un uppercut poderoso y algun reversion riba suela, e presion 
continuo di Muhammad a mantene den control. 
E habilidad di lucha di Muhammad tabata den sumamente 
bisto, particularmente den e di cuater y di cinco rond, unda 
el a sigura multipel takedowns y mantene posicionnan domi- 


nante, asta intentando sumisionnan y entregando golpinan 
castigado for di e lomba di Edwards. 


E momentonan final di e pelea a mira Edwards intentando 
un comeback desespera, logrando habri un corta riba 
Muhammad cu un elleboog skerpi. 


Sinembargo, e tabata insuficiente pa cambia e decision di 
e huesnan, y e mannan di Muhammad a wordo lanta den 
victoria na final di cinco rond agotador. 


Despues di e pelea, Muhammad a celebra emocionalmente, 
dedicando su victoria na su famia y e hendenan di Palestina. 


Edwards, visiblemente cansa y desapunta, a reconoce e 
superioridad di su oponente y a expresa su deseo pa regresa 
na e octagono prome cu fin di aña. 


Cu Muhammad awor na top, e division welterweight tin 
un campeon nobo, y competidornan manera Shavkat 
Rakhmonov, Ian Machado Garry, y Jack Della Maddalena 
ta ansiosamente wardando nan oportunidad pa e titulo. Pa 
awor, Muhammad por disfruta di su victoria gana di manera 
duro y e cumplimento di su aspiracionnan di campeonato. 


Belal Muhammad ta conkista titulo Welterweight cu 
un victoria dominante riba Leon Edwards na UFC 304 


D E P O R T E 


deporte@awemainta.com 

DEN un final emocionante di e Grand Prix di Belgica, George 
Russell di Mercedes a sali victorioso, superando su compa- 
ñero di ekipo Lewis Hamilton den un final emocionante. E 
victoria di Russell, marca pa un decision strategico briyante, 
a destaca e astucia di careda di e hoben Britanico y su habi- 
lidad pa tuma decisionnan crucial bou di presion. 


E triunfo di Russell no tabata solamente un resultado di su 
habilidadnan di maneho pero tambe su vision strategico. 
Tempran den e careda, e piloto di 26 aña a propone un plan 
audaz riba e radio di e ekipo, sugiriendo un strategia di un 
solo stop den pit pa cambia su tirenan. E movida aki, aunke 
riesgoso, a resulta exitoso ya cu a permitie mantene posi- 
cion riba pista y conserva su tirenan miho cu su rivalnan, cu 
a opta pa e strategia convencional di dos stop. 


E careda a cuminsa cu Russell den un posicion fuerte, y el 
a establece rapidamente un ritmo constante. Su sugerencia 
pa para den pit solamente un biaha a bin despues di analisa 
e desgaste di tire y consumo di combustible, un decision cu 
inicialmente a sorprende su ekipo. Sinembargo, Mercedes 
a confia den e huicio di Russell, y e riesgo aki a resulta 
crucial. Mientras otro pilotonan a haci nan di dos stop den 
pit, Russell a keda afo mas tempo, manteniendo e liderazgo. 


Lewis Hamilton, kende tambe tabata den contienda pa e 


victoria, a haya su mes incapaz di cera e diferencia den e 
etapanan final di e careda. Apesar di su miho esfuersonan y 
un actuacion fuerte, Hamilton mester a conforma su mes cu 
e di dos luga, reconociendo e briyo di e strategia di Russell. 
E final cera entre e dos pilotonan di Mercedes a mantene 
fanaticonan na expectativa te na e final. 


Mientras tanto, Max Verstappen, cuminsando for di e di 
11 posicion, a demostra su habilidadnan excepcional di 
maneho terminando di cinco. E careda di e piloto Hulandes 
tabata un muestra di resistencia y determinacion, mientras 
el a nabega door di e veld cu un serie di adelantamentonan 
impresionante. E recuperacion di Verstappen tabata un di e 
puntonan culminante di e careda, subrayando su persecu- 
cion incansabel di puntonan y finalnan riba podium. 


E careda di Verstappen no tabata sin su retonan. Cuminsando 
for di un posicion di grid relativamente abou debi na un penal- 
idad, e mester a lucha su caminda door di e grupo di medio 
campo. Su ekipo di Red Bull a apoy'e cu un strategia solido 
di stop den pit, pero tabata e maniobranan di Verstappen 
riba pista cu realmente a briya. 
Adelantando varios competido clave, incluyendo un bataya 
feroz cu Charles Leclerc di Ferrari, Verstappen a demostra 
pakico e ta wordo considera un di e miho pilotonan riba e 
grid. 


Mientras Verstappen ta caba na di cinco luga despues di un Comeback impresionante 
Russell ta gana Grand Prix di Belgica cu maestria strategico 

‘2025 por ta e ultimo GP 


Futuro di careda di Formula 1 na Zandvoort insigur 


E futuro di e Grand Prix Hulandes na Circuit Zandvoort 
despues di 2025 ta keda hopi insigur, segun director di 
circuito Robert van Overdijk. E contract actual cu e pista 
banda di lama ta caduca na fin di 2025, y e discusionnan 
tocante su renobacion ta andando ainda. 


"Pa awor, 2025 ta e ultimo careda di Formula 1 programa na 
Zandvoort," Van Overdijk a revela durante un entrevista na 
Spa-Francorchamps cu Viaplay diabierna. "Esaki no kiermen 
cu nos lo no ta trahando duro den e lunanan benidero, pero 
mi no ta spera ningun update positivo inmediato." 


E Grand Prix Hulandes a haci un regreso celebra na e calen- 
dario di Formula 1 na 2021 despues di un ausencia di 36 
aña, cu Max Verstappen ganando tur tres edicion desde su 
revivacion. 
Van Overdijk a enfatisa e necesidad pa evalua interes di 
fanatico y sosten corporativo den e añanan benidero. "Nos 
mester evalua e entusiasmo entre fanaticonan y negoshinan 
pareu," el a splica. 


Otro factor crucial ta e postura di cuerponan guberna- 
mental, ya cu e ambiente economico mester keda viabel pa 
e evento ta sostenibel. Van Overdijk, kende a presencia mas 
di 100,000 espectador na cada edicion, a enfatisa e impor- 
tancia di e sosten mas amplio aki. "Henter e ecosistema 
economico rond di e evento mester ta asina cu e riesgonan 
ta keda manehabel pa nos," ela declara. 


Apesar di e retonan, Van Overdijk a expresa confiansa den e 
relacion continuo cu e Formula One Group, notando cu nan 
ta spera otro evento sold-out e aña aki. "Nos relacion cu e 
Formula One Group ta fantastico, y nos ta anticipa un cas 
yen atrobe e aña aki. Sinembargo, nos mester compromiso 
a largo plaso prome cu extende nos contract." 


E fin di siman aki, pilotonan di Formula 1 ta na 
Spa-Francorchamps pa e Grand Prix Belga, e careda final 
prome cu e vakantie di zomer. E temporada lo reanuda dia 25 
di augustus na Zandvoort cu e Grand Prix Hulandes, resalt- 
ando e inseguridad continuo di su futuro despues di 2025. 

MIAMI Dolphins a sigura nan futuro na e posicion di quarter- 
back door di firma Tua Tagovailoa pa un extension di cuater 
aña, $212.4 miyon, cu $167 miyon garantisa. E contract 
aki, e mas rico den historia di e frankicia, ta subraya e fe 
di Dolphins den Tagovailoa y ta marca solamente e di dos 
biaha desde e retiro di Dan Marino cu Miami a firma un quar- 
terback pa un extension di varios aña. 


E trayecto di Tagovailoa na Miami a cuminsa cu retonan, ya 
cu su prome dos temporadanan a wordo marca pa actuacion 
inconsistente y cambionan frecuente den e staff di entre- 
nador. Sinembargo, e yegada di entrenador Mike McDaniel 
na 2022 a revitalisa su carera. Bou di e guia di McDaniel, 
Tagovailoa a lidera e NFL den yardanan di pase na 2023, 
lansando pa un record personal di 4,624 yarda y demost- 
rando su potencial como un hungado estelar di e franquicia. 


E compromiso di Dolphins cu Tagovailoa ta refleha nan 
creencia den su crecemento y potencial continuo. Gerente 
General Chris Grier a destaca e desaroyo di e quarter- 
back, notando su actuacion impresionante liderando e liga 


y e asociacion fuerte cu McDaniel. E actuacion reciente di 
Tagovailoa a silencia criticonan tempran, mustrando cu e 
por lidera e ekipo efectivamente y consistentemente. 


Sinembargo, e acuerdo ta bin cu algun risico. E historia di 
lesion di Tagovailoa y su lucha pa extende hugadanan ora 
cu e ta bou di presion ta lanta preocupacionnan. Apesar di 
e problemanan aki, su precision y toma di decision rapido 
a wordo critico pa su exito. E Dolphins ta apostando cu e 
forsanan aki lo sigui impulsa su actuacion y supera su limi- 
tacionnan. 


E negociacionnan di contract a wordo influencia pa acuer- 
donan reciente di alto perfil pa otro quarterbacknan, manera 
Jared Goff y Trevor Lawrence. E extension di Tagovailoa, 
finalisa despues di un enfrentamento cortico, ta refleha e 
confianza di e Dolphins den su habilidad pa lidera e ekipo 
na exito. Cu un elenco di apoyo fuerte, incluyendo Tyreek 
Hill, e Dolphins ta aspira pa ta un competidor principal den 
e temporadanan benidero, solidificando e rol di Tagovailoa 
como nan lider. 


Extension di Tua Tagovailoa: Un Capitulo Nobo pa Miami Dolphins 

Un Exploracion Profundo di aura y Reaccion riba mal vibracion 


E concepto di un "aura" ta un topico cu ta invita diferente interpretacion 


y analisis den varios contexto. E articulo aki ta haci un estudio amplio 


di dos dimensionnan distincto di auranan: e perspectiva metafisico, cu 


ta propone e existencia di camponan di energia rond di sernan bibo, y 


e reaccionnan intuitivo di personanan na loke nan ta percibi como "mal 


vibracion." Ademas, e ta profundisa den e accionan cu hende ta tuma 


ora nan topa cu energia desconcertante of negativo. 


E Aura Metafisico: Den e tereno metafisico y spiritual, un aura ta defini 


como un campo di energia of campo electromagnetico rond di sernan 


bibo, manera hende y animalnan. Ta wordo postula cu e aura aki ta 


carga informacion tocante e estado fisico, mental, emocional y spiritual 


di un persona. Practicantenan di sanacion alternativo y spiritualidad 


New Age hopi biaha ta pretende di tin e habilidad di percibi of inter- 


preta auranan, usando e supuesto percepcion aki pa un comprension 


holistico di e bienestar general di un individuo. 


Notablemente, e sistemanan di creencia aki ta asocia diferente colornan 


cu atributonan of emocionnan specifico; por ehempel, un aura vibrante 


y di color calido por significa salud fisico y spirito eleva, mientras cu 


un aura palido y nubla por sugeri preocupacionnan fisico of emocional 


subyacente. 


E Sentimento Inexplicabel: Di otro banda, no tur persona ta acepta 


e concepto metafisico di auranan of ta reconoce nan existencia. No 


obstante, un fenomeno notabel ta surgi ora personanan cu no ta 


adscribi na e ideanan metafisico aki ta raporta sensacionnan di inco- 


modidad of malestar den presencia di cierto personanan of den ambi- 


ente specifico. E sentimento aki ta wordo describi coloquialmente como 


experiencia di "mal vibracion." 


Mientras cu e personanan aki por no ta atribui e sensacionnan aki na e 


tereno metafisico, nan por, no obstante, ta respondiendo na señalnan 


sutil haya a traves di comunicacion no-verbal. Señalnan no-verbal ta 


inclui expresionnan facial, idioma corporal, y tono di voz, tur di cual 


por sirbi como portador di informacion relaciona cu e humor, inten- 


cionnan, of estado emocional di un persona. Remarcablemente, hasta 


esnan cu no ta reconoce conscientemente e señalnan aki por discerni 


nan subconscientemente, resultando den un sentimento general di 


inkietud. 


Ademas, intuicion, hopi biaha referi como un "sentimento di bariga," 


ta hunga un rol integral. Intuicion, siendo un proceso cognitivo multi- 


facetico, ta combina varios entrada sensorial y emocional pa facilita 


huicionan rapido y subliminal. E por funciona como un sistema di alerta 


tempran, alertando personanan pa señalnan social of ambiental latente 


cu por no ta inmediatamente evidente na nan consciencia. 


Influencianan Cultural y Personal: Experencianan personal y ante- 


cedentenan cultural invariablemente ta impacta con personanan ta 


interpreta y responde na e sentimentonan cu nan ta asocia cu "mal 


vibracion." 


Individuonan por a experencia encuentronan negativo cu esnan cu ta 


mustra comportacionnan of caracteristicanan particular, subsecuent- 


emente aumentando nan vigilancia den detecta e tipo di señalnan aki 


den futuro interaccionnan. Normanan cultural, expectativanan social, 


y condicionamento previo tambe ta influencia e interpretacion di 


sensacionnan negativo den contextonan specifico. 


Den conclusion, e concepto di e auranan ta crusa e terenonan di creen- 


cianan metafisico y experiencianan humano intuitivo. Mientras cu algun 


persona ta acepta e idea di camponan di energia como un medio pa 


compronde e bienestar general di un individuo, otronan ta confia den 


nan intuicion y nan percepcion subconsciente di señalnan no-verbal pa 


evalua e clima emocional di un situacion specifico. Independientemente 


di si e sentimentonan aki ta wordo atribui na auranan metafisico, nan ta 


proporciona un bista den e naturalesa compleho di percepcion humano 


y nos capacidad remarcabel pa detecta señalnan emocional y social 


sutil. 


E reaccionnan cu personanan ta emplea den atende e sentimentonan 


aki ta mesun diverso cu e personanan mes, reflejando nan mecanis- 


monan di afrontamento y strategianan unico pa mantene balans 


emocional. 


S P I R I T U A L 

KIBRA e ciclo di abuso den relacion di adulto ta un meta social 


crucial. Door di implementa un acercamento amplio, nos por stroba e 


patronchi destructivo aki y promove dinamicanan interpersonal mas 


saludabel. Aki tin strategianan clave pa preveni abuso den relacionnan 


di adulto: 


Identificacion Trempan y Intervencion: Identifica señalnan di abuso 


tempran ta vital. Amigonan, miembronan di famia, proveedornan di 


cuido medico, y coleganan mester wordo entrena pa reconoce señalnan 


di alerta potencial y raporta preocupacionnan na autoridadnan rele- 


vante. 


Programanan Educativo: Implementacion di programanan educa- 


tivo den centronan comunitario y luganan di trabou cu ta enfoca riba 


relacionnan saludabel, resolucion di conflicto, y maneho di rabia por 


empodera adultonan cu e habilidadnan necesario pa kibra e ciclo di 


abuso. Sosten pa Victimanan: Proporciona espacio sigur y servicionan 


di sosten pa victimanan di abuso relacional ta esencial. Refugionan, 


lineanan di ayudo, y servicionan di conseho por ofrece 


refugio y guia na esnan den necesidad. 


Educacion Relacional: Ofrece conseho y educacion rela- 


cional accesibel y pagabel por yuda kibra e ciclo. E 


programanan aki mester enfatisa tecnicanan di comu- 


nicacion no-violento y e importancia di respet mutuo y 


comprension.Servicionan di Salud Mental: Atende e salud 


mental di tanto abusadornan como e abusadonan ta 


crucial. Servicionan di salud mental accesibel por yuda 


den identifica problemanan subyacente cu ta contribui na 


comportacionnan abusivo. 


Participacion Comunitario: Comunidadnan por hunga 


un rol fundamental den preveni abuso relacional door 


di fomenta rednan di sosten, promove campañanan di 


conscientisacion, y organisa eventonan cu ta encurasha 


interaccionnan saludabel. Cuerpo Policial y Medidanan 


Legal: Agencianan di orden publico mester tuma denun- 


cianan di abuso relacional na serio. Medidanan legal, 


manera ordennan di restriccion y bishita supervisa, por 


proporciona proteccion na victimanan. 


Campañanan di Conscientisacion Publico: Gobiernonan 


y organisacionnan mester inverti den campañanan di 


conscientisacion publico cu ta destaca e consecuenci- 


anan di abuso relacional y e recursonan disponibel pa 


esnan afecta. 


Responsabilidad y Rehabilitacion: Abusadornan cu ta 


reconoce nan accionnan y busca ayudo mester tin acceso 


na programanan di rehabilitacion. Tene nan responsabel 


mientras ta proporciona un caminda pa cambio ta esen- 


cial. 


Investigacion y Coleccion di Data: Investigacion continuo 


den e causanan y efectonan di abuso relacional ta vital. 


E informacion aki por guia e desaroyo di strategianan di 


prevencion mas efectivo. 


Cambionan Legislativo y di Politica: Abogacia pa cambionan legislativo 


cu ta prioritisa e siguridad y bienestar di individuonan y victimanan di 


abuso ta esencial. E cambionan aki por fortalece medidanan di protec- 


cion y castigonan pa abusadornan. 


Promove Empatia: Comunidadnan, luganan di trabou, y famianan 


mester activamente promove empatia y inteligencia emocional como 


balornan fundamental. Encurasha comprension y compasion por reduci 


tendencianan abusivo. 


Kibra e ciclo di abuso den relacionnan di adulto ta rekeri un esfuerso 


concerta di individuonan, comunidadnan, y gobiernonan. Door di 


atende e problema aki ampliamente, nos por proteha individuonan 


vulnerabel, proporciona sosten na esnan den necesidad, y traha pa un 


futuro unda dinamicanan interpersonal mas saludabel ta prevalece. E 


compromiso colectivo aki pa cambio ta e clave pa preveni e perpetu- 


acion di abuso a traves di generacionnan. 


Prevencion di e ciclo di abuso den relacionnan adulto 


Strategia pa intervencion y cambio 


MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

H O R O S C O P O 


DESPUES cu e fin di siman aki caba, nos ta bisa ayo n'e 
luna di juli y nos ta duna augustus u bonbini rancando sali 
cu su prome siman. Kico e astronan tin prepara p'e signonan 
di zodiaco - Aries, Tauro, Geminis, Cancer, Leo, Virgo, Libra, 
Scorpio, Sagitario, Capricornio, Acuario y Piscis - segun e 
pronostico completo di e horoscopo? 


Nos ta despedi e luna di juli cu e Cuarto Menguante di Luna, 
cu a tuma luga diadomingo den e signo di Tauro. Su energia 
ta potencia nos forsa di boluntad pa nos efectua e cambi- 
onan cu nos tin mester. Cu Venus, e planeta di amor, den Leo, 
e signonan di candela - Aries, Leo, Sagitario - t'esunnan mas 
seductor di e Cosmos, segun e previsionnan di Esperanza 
Gracia. 


Haya sa aki di e pronosticonan di e horoscopo durante e 
proximo shete dianan den tur e signonan zodiacal, for di 
dialuna 29 di juli te cu diadomingo, dia 4 di augustus 2024. 


Horoscopo semanal Aries 
Bo ta pensando cua algo hopi importante lo bay sosode 
den bo bida y e energia astral positivo cu bo ta ricibiendo lo 
contribui n'esey. 


No pone limite pasobra e circunstancianan lo bay ta na bo 
banda, asina ta activa y bay pa loke abo kier. Bo actitud posi- 
tivo permiti bo resolve e asuntonan cu parce ta imposibel na 
prome bista y crea situacion hopi faborabel pa bo. 


Horoscopo semanal Tauro 
Bo por descubri algun actitud cerca e hendenan cercano cu 
ta duel bo, pero e Cuarto Menguante di Luna den bo signo 
ta transmiti bo un energia renobado y di cambio cu ta pusha 
bo pa bira bo lomba pa e mal recuerdonan y na ilusiona bo 
cu loke ta biniendo. Si bo tabata cu e curason den bo man, 
hala rosea trankil pasobra loke ta inkieta bo lo soluciona. 


Horoscopo semanal Geminis 
Bisa juli ayo cu e Luna den bo signo, e dianan 29, 30 y 31, 
cu ta regala bo momento magico y e stabilidad emocional 
cu bo tabatin mester, yudando bo pa kita e hero di bo prob- 
lemanan y disfruta di bida. Cu e benefactor Jupiter den bo 
signo, ta supla biento hopi faborabel pa bo y por tin novedad 
positivo den bo bida cu ta lanta bo optimismo. 


Horoscopo semanal Cancer 
E dianan aki por trankilisa bo miedo y insiguridadnan, pero 
lo bo bay sa di maneha nan y pronto lo bo por pone den 
marcha algo cu ta interesa bo y cu a paralisa bo. Cuminsa e 
luna di augustus cu e proteccion di e Luna den bo signo, e 
dia a 1 y 2, cu ta aleha e tristesa di bo bida. Biahe repentino 
y viviencia nobo cu lo haci bo mira bida di un manera dife- 
rente, ta warda bo. 


Horoscopo semanal Virgo 
E energia lunar ta trece aire nobo na bo dia y un situacion 
cu tabata agobia bo y cu parce no tin fin ta den finalisa. Bo 
planeta regente Mercurio, ta transitando den bo signo y lo 
bo bay nota cu bo ta briya so, bo ta comunicativo y cu bo 
ta conecta di maraviya cu hende. Pone atencion na bo bida 
familiar pa reina harmonia den bo bida. 


Horoscopo semanal Leo 
Solo y e planeta Venus den bo signo ta harmonisa bo y 
ta yuda bo disfruta cu gana di bida y di amor. Lo bo tin un 
carisma special y hopi hende lo fiha den bo. E relacionnan 
personal lo proporciona hopi alegria y lo trece hopi bon 
suerte. Algo cu bo ta desea hopi y lo hiba bo pa biba un 
etapa mas stabiel y feliz, lo bin. 
Horoscopo semanal Libra 

E ideanan ey cu bo tin den bo mente por converti den un real- 
idad si bo laga atras bo dudanan y bo tribi pa tuma e inici- 
ativa y pasa na accion. E energia astral faborabel cu bo ta 
ricibi ta despeha bo caminda di obstaculo y ta atrae suerte 
na bo bida. Loke pa hopi tempo bo ta warda por sosode awo. 
Lo bo ta mas receptivo pa amor y cu gana di pasa e pagina 
y disfruta. 


Horoscopo semanal Scorpio 
E nubianan cu a oscurece bo bida a despeha y abo lo bay 
demostra sigur loke bo kier y cu gana di lucha pa bo soñonan. 
Ta e momento di dal un gran salto y haya loke bo merece. 
Solamente un esfuerso mas. Scucha bo hendenan, aunke bo 
ta kere cu nan no por aporta bo na nada. Nan por sorprende 
bo. Den amor, e gestonan chikito lo haci bo feliz. 


Horoscopo semanal Sagitario 
Bo ta hopi optimista y extroverti, cu gana di biaha y disfruta 
di tur e cosnan cu bida ta ofrece bo. Bon energia lo vibra 
rond di bo pa tur bay na bo fabor. Dal un paso dilanti y tribi 
pasobra loke bo ta desea ta mas cerca cu nunca. Lo bo por 
conoce hende nobo cu lo aporta na bo un perspectiva dife- 
rente di bida. 


Horoscopo semanal Capricornio 
Disfruta lo maximo di bo momentonan liber y no laga cu otro 
preocupacion daña e instantenan ey, ni haci bo perde energia 
inutilmente. Luna Menguante por trece novedad na bo bida 
y e rumbonan nobo cu lo bay ta hopi positivo pa bo. No teme 
na loke ta nobo y tira p'e. Bo sentimento y emocionnan lo ta 


na bo alcance y lo bo sinti mas apasiona cu nunca. 


Horoscopo semanal Acuario 
Ta posibel cu algo cu bo ta desea a scapa fo'i bo mannan, 
pero ta bin oportunidad pa bo sigui soña y pa ilusiona cu 
algo nobo cu kisas ta miho cu loke bo no a logra haya. Cu 
Jupiter bon aspecta, ta un bon momento pa supera e conflic- 
tonan y canalisa e cosnan di forma positivo. Lo bo por revit- 
alisa algun relacion cu a bira repititivo of laaf. 


Horoscopo semanal Piscis 
E Luna den fase menguante por trece comiensonobo cu lo 
bay motiva bo, yudando bo laga los di un lastra cu tabata 
wanta bo y no tabata laga bo disfruta di bida. Ta un bon 
momento pa caba cu e asuntonan pendiente y cuminsa cu 
actividad cu ta ilusiona bo y propicia bo futuro. Novedad y 
cambio riba tereno di emocion y sentimento ta yega. 

Minister Endy Croes 


Entrante augustus 2024 tur mucha di klas 1 di 
scol basico lo siña lesa y skirbi na Papiamento 


MANERA ta conoci, den cuadro di Maneho di Idioma nobo, 
ta introduci oficialmente Alfabetisacion na Papiamento e 
aña escolar binidero. Esaki ta nifica cu desde aña escolar 
2024-2025, e alumnonan di klas 1 di scol basico lo siña 
lesa y skirbi na Papiamento. Lo duna Hulandes cu un acerca- 
mento nobo cu ta pas mas den e contexto di nos muchanan. 


En conexion cu esaki, a prepara tur docente di klas 1 y 
cabesante di scol basico, unda cu nan a atende un curso di 
profesionalisacion. Durante e cursonan a trata: e metanan 
nucleo di idioma y comunicacion, conocemento di e mate- 
rial, didactica di idioma materno y didactica di idioma stran- 
hero y dominio di Papiamento. 


Ademas di esaki, a inverti alrededor di 1.2 miyon florin 
pa desaroya e materialnan nobo. A print e materialnan na 
Hulanda, esaki nan a yega Aruba y a reparti nan pa tur scol 
basico. Minister Endy Croes a subraya cu diferente estudio 
internacional hopi profundo cu a ser haci riba e topico aki 


entre otro, rapport di World Bank di aña 2021, unda a yega 
na e conclusion cu den e prome añanan e alumno tin cu 
ricibi enseñansa den su idioma materno. 


E rapport di UNESCO di aña 2016 titula: “If you don’t under- 
stand, how can you learn?” tambe a trata e tema aki. Nos 
profesionalnan a haci uzo di e rapportnan aki y realisa inves- 
tigacion hopi profundo na Aruba y a yega na e mesun conclu- 
sion cu e rapportnan internacional. Pa e motibo aki nos a 
percura pa introduci Papiamento den klas 1 di scol basico 
aña escolar 2024-2025. 


“E vision ta pa den futuro Hulandes of un otro idioma e alum- 
nonan lo ricibi nan como Idioma Stranhero “vreemde taal” 
y lo prepara e maestronan pa asina garantisa cu nos studi- 
antenan por prepara y ta exitoso den nan carera profesional 
pa por sirbi Pais Aruba. 


Por ultimo, e mandatario di Enseñansa ta pidi cooperacion 
di tur docente, maestro y esnan den e veld di enseñansa. 
Alabes ta gradici Departamento di Enseñansa (DEA) y tur 
esnan cu a traha riba e proyecto aki. “Danki na e tereno di 
enseñansa, tur experto y “schoolbestuur” cu a pone hopi 
esfuerso y e compromiso pa hunto nos crusa e brug aki 
augustus proximo”, Minister Endy Croes a finalisa. 

MANERA ta conoci, entrante aña escolar 2024-2025, e 
alumnonan di klas 1 di scol basico lo siña lesa y skirbi na 
Papiamento. Lo duna Hulandes cu un acercamento nobo cu 
ta pas mas den e contexto di nos muchanan. 


E ta cientificamente proba cu si e muchanan forma un base 
fuerte den nan propio idioma, nan por siña e otro idiomanan 
hopi mas facil y miho. Ademas, siña lesa y skirbi den idioma 
materno Papiamento lo haci cu e muchanan lo compronde 
loke nan ta skirbi y lesa y lo stimula nan habilidadnan di siña 
en general. 
Esaki lo ta beneficioso pa e muchanan, mirando cu nan lo 
bira critico di pensamento y lo ta mas prepara pa duna nan 
opinion durante les. Ademas di esaki, nan por conecta miho 
cu nan rais cultural. 


E muchanan lo sinti mas sigur den nan proceso di siña- 
mento, pasobra esaki ta alinia cu nan idioma materno y nan 
cultura. Pueblo di Aruba ta cordialmente invita pa sintonisa 
programa en conexion cu introduccion di Papiamento den 


klas 1 di scol basico a traves di TeleAruba, Canal 22, pagina 
di Facebook di Minister Endy Croes y Gabinete Wever-Croes, 
cuminsando 9 or di anochi. 


Maneho di Idioma 


Sintonisa programa informativo en conexion cu introduccion 
di Papiamento den klas 1 di scol basico dialuna awo 

"E siman cu a pasa, mi a ricibi un reconocimento di Fundacion 
Cinearuba, cu mi a acepta cu cariño y aprecia inmensam- 
ente.," ta loke Addonsito Croes a relata. 


E ta sigui indica cu tabata exactamente 10 aña pasa, despues 
dje exito inmenso di e pelicula “ABO SO” dedica na nos, den 
feliz memoria, Padu Lampe, cu Croes tabata acerca pa Juan 
Fransisco Pardo proponiendo pa ta miembro di bestuur di 
Cinearuba. 


Pa por drenta bestuur di un Stichting nobo, mester tin e 
confiansa den esunnan cu ta bay traha activamente cu nan. 
E confiansa aki Croes a sinti ora el a a haya Juan su yamada. 
Den “ABO SO”, e tabata rondona pa e mihonan di Aruba. 


Pa menciona Miguel Genser, Rafaela Mahadeo, Luty Martines, 
Tyron De Freitas, Valerie Croes, Edjean Semeleer, Mark 
Koolman, Sergio Jansen, Lionel Dorothal, Daphne Martijn, 
Rebecca Roos y demas excelente cast. Trato y guia tabata 
excelente. “Hasta mi prome AUTO di 0 KM, e tempo ey, a 
disfruta hunto cu mi den ABO SO”, Croes ta recorda. 


E cancion cu Croes a cera conoci cu ne y cu te awe ta zona 
den su mente ta: MIN'SA, MIN'SA KICO MI HACI MAS, 
MIN'SA MIN'SA KICO MI PURBA MAS, MIN'SA KICO MI HACI 
MAS, PA MI GANA BO CURASON... 


Durante e añanan aki Croes a cumpli cu Cinearuba su 
reunionnan y condicionnan controlando si tur cos ta cana 


na ordo. "Orguyoso mi ta sigur tambe di e produccionnan 
manera CIUDAD ORAÑO cu a pasa na pantaya di television 
nacional." 


Croes: "Pensando riba educacion y sosten di nos idioma 
Papiamento, mi a percura pa Cinearuba su pelicula "ABO 
SO" a wordo pasa den e lesnan di Papiamento di varios scol 
secundario na Aruba. 


Pa menciona Colegio Nigel Matthew, St. Augustinus College 
y claro Filomena College MAVO. Danki na eo. e maestronan 
di Papiamento y CKV, Mariela Carrion, Jarissa Dubero y 
Rubia Bernabela. 


Danki na Cinearuba, mi a siña kico ta actuacion, mi a participa 
activo como ACTOR den otro 7 pelicula local, cu e produc- 
tornan Desiree Croes y Felix de Rooij di Corsou. 


Tambe mi a siña con ta deal cu asunto y responsabilidad 
serio cu un Fundacion ta trece cu ne. Cada fundacion tin su 
meta y hunto, sin beneficio propio, mester traha pa logra e 
meta aki. 


Di Cinearuba ta pa keda promove y realsa, mas cu por, E 
ARTE di EDUCA PA MEDIO DI CINE!! 


Danki compañeronan di Cinearuba Juan Fransisco Pardo, 
Adriano Nanof, Luty Martines y Rafaela Mahadeo pa tur 
sosten y confiansa, e ultimo 10 añanan. Danki p’e sorpresa 
unico y bunita aki. " 


Addonsito ta gradici Cinearuba 

PARIS, Francia, ta anfitrion di e Weganan Olimpico e aña 
aki for di 26 di juli te cu 11 di augustus. Weganan Olimpico 
Paris 2024 oficialmente a inicia diabierna ultimo na unda 
cu e eventonan tin como meta pa mescla tradicion cu inno- 
vacion, enfoca riba sostenibilidad, union y paz, tecnologia, 
inclusividad y diversidad y un celebracion di cultura. Esaki 
ta di tres biaha cu Paris ta anfitrion di Weganan Olimpico, 
e prome na 1900, e di dos na 1924 y awo, despues di 100 
aña, un biaha mas e miho atletanan di mundo ta competi 
den e prestigioso Weganan Olimpico na Paris. 


Mas di 10.500 atleta for di 206 pais ta compitiendo den 32 
deporte y 329 evento. Delegacionnan, durante ceremonia 
di inauguracion, a participa cada un poniendo enfasis na 
colornan di nan bandera y nan cultura. Delegacion di Aruba 
a luci cu diseño di Andrew Curiel, kende a inspira tambe riba 
colornan di nos bandera y cultura. 


E apertura tawata un celebracion hopi spectacular y a 
enfatisa cultura, historia y innovacion Frances na unda cu pa 
prome biaha den historia di Olimpiada, e ceremonia di aper- 
tura a tuma luga diferente di un setup tradicional den un 
stadion. River Seine tawata e stage cu a mustra e bunitesa 
di Paris na unda cu delegacionnan a haci nan 
entrada cu botonan di diferente tamaño, cada 
pais encabesa cu nan cargador di bandera di nan 
pais. E procesion di 6 kilometer y 85 boto den e 
rio, a proyecta luganan icono di Paris manera e 
Eiffel Tower, Notre-Dame Cathedral, y e Museo 
di Louvre. Un ceremonia diferente, enfatisando 
arte, musica, baile y cultura Frances. 
E Weganan Olimpico ta mas cu solamente un 
competencia; nan ta un celebracion di human- 
idad, nan ta testimonio di kico por logra door di 
trabou duru, perseverancia, y disciplina propio. 
Prome Minister Evelyn Wever-Croes, den nomber 
di Gobierno di Aruba, ta desea e delegacion olim- 
pico di Aruba y tur seis atleta cu ta participa den 
diferente deporte, hopi exito. Un danki tambe na 
señora Nicole Hoevertsz, Secretaria general di 
COA y Vice - presidente di IOC, cu a core cu e 
antorcha di e Weganan Olimpico door di cayanan 
di Paris. 


“Boso determinacion pa dedica tempo pa train 
y prepara pa representa Aruba riba e scenario 
mundial ya ta un logro grandi y Aruba por ta 


hopi orguyoso di cada un di boso. Awo na Paris, boso tin 
e oportunidad pa demostra boso talento y dedicacion na 
mundo. Biba cada momento cu curashi y confiansa den boso 
mes. Competi cu integridad y orguyo. Boso contribucion na 
deporte y participacion na e Weganan Olimpico ta grande- 
mente aprecia. Aruba completo ta orguyoso di cada un di 
boso. Danki pa pone Aruba su nomber un baiha mas resona 
mundialmente den e ramo di deporte. Exito na cada un di 
boso’, Prome Minister a expresa. 


Prome Minister ta desea delegacion di 
Aruba exito na Weganan Olimpico na Paris 

CAS Princesa Aruba (CPA), organisador di e 
certamennan di Princess-, Little- y Pre-teen 
Beauty 2024, ta invita henter Aruba cu tin mucha 
muhe entre 4 y 15 aña y ta desea di ta parti di e 
programa di e aña aki, pa inscribi nan mes. 


E programa ta inclui les di modelahe, baile, 
photoshooting, actividad social, diferente work- 
shop y un experiencia unico. E programa ta dura 
di 1 di september te cu 1 di november 2024. E 
final ta den Cas di Cultura. 


Mas informacion por contact na 7399449. 
Tambe por bishita nos FB of Instagram page 
CAS PRINCESA ARUBA. 


Inscripcion pa “Miss Beauty Aruba ‘24” ta habri 

DIA 28 di juli, Departamento di Finansa a duna un presen- 
tacion riba e maneho financiero di Aruba na e secretar- 
iado di CAFT. E presentacion a tuma luga den presencia 
di Centrale Accountantsdienst (CAD) hunto cu e Tijdelijke 
Werkorganisaties Aruba en Nederland (TWO) cu ta coordina 
a e progreso di e reformanan den cuadro di e Landspakket. 


E meta di e presentacion tabata pa informa CAFT di e 
trabounan cu ta wordo haci pa na Aruba pa por mehora e 
maneho financiero di nos Pais. Durante e presentacion CAFT 
por a haya un bista di e ultimo desaroyonan y tambe a haya 
un bista mas detaya di e procesonan financiero cu lo wordo 
fortifica of reorganisa e tempo nos dilanti. Den cuadro di 


esaki por menciona cu ta trahando riba e implementacion di 
e modelo di '3-lines of defence,' cu ta un sistema di control 
cu lo mehora e control interno den e columna financiero di 
Pais Aruba. 
Minister Maduro di Finansa ta gradici e ehecutivonan di 
Departamento di Finansa, CAFT, TWO Aruba y Hulanda, y 
tambe CAD pa e reunion frutifero aki na unda por a brinda un 
bista mas amplio riba e trabounan necesario pa por mehora 
e maneho financiero di Aruba. "Nos Pais ta recuperando y 
na un manera activo y cu rienda den propio man, nos ta 
traha pa sigui desaroya nos Pais su finansa publico," tabata 
palabranan di Minister Maduro di Finansa. 


Aruba ta duna presentacion riba maneho 
financiero na secretariado di CAFT 


37 
Dialuna, 29 Juli 2024 
AWEMainta 


RECETA DI DIA 


MISSISSIPPI MUD POTATOES 


Aki bo tin un receta clasico pa prepara: Mississippi Mud 
Potatoes. E ta un plato dushi y facil pa traha, perfecto pa 
compaña of hasta como plato principal. 


Ingrediente 
6-8 batata mediado (aproximadamente 1,5 kilo) 
1 cup di keshi cheddar raspa 
1 cup di keshi mozzarela raspa 
1 cup di sour cream 
4-6 repi di bacon, cushina y corta chikito. 
½ cup di siboyin corta chikito 
½ cup di manteca dirti 


Salo y pepper na gusto 
Opcional: conoflock na puiro, peterselie corta 


Instruccion: 
1. Prekeinta e forno: Prekeinta e forno riba 200°C (400°F). 


2. Prepara e batatanan: Laba e batatanan y e pela nan (bo 
por laga e casca si bo kier). Corta e batata na douw di aprox- 
imadamente 2 cm. 


3. Cushina e batatanan: Pone e batatanan den un wea grandi 
cu awa cu salo y pone nan herbe. Cushina te ora cu nan ta 
moli, pero no larga, aproximadamente 10-12 minuut. Score 
e batata y laga nan fria un poco. 


4. Mescla e ingredientenan: Den un comchi grandi, mescla 
e batata cushina cu e manteca dirti, sour cream, keshi 
cheddar, keshi mozzarela, e bacon corta chikito, e siboyin, 
salo y pepper. Si bo ta desea, agrega e conoflok na puiro y e 
siboyo na puiro pa dun'e mas sabor. 


5. Horna: Pasa e mescla pa un forma pa horna cu vet hunta 
y distribuy'e uniformemente. Bo por agrega un poco mas di 
keshi raspa riba dje si bo kier. 


6. Horna: Horna den e forno prekeinta durante mas of menos 
25-30 minuut of te ora cu e keshi ta bubble y ta bruin. 


7. Sirbi: Sac'e for di e forno y lag'e fria un poco prome cu 
sirbi. Bo por agrega e peterselie fresco corta riba dje pa 
dun'e un toke di colo y frescura. 


Disfruta di e Mississippi Mud Potatoes. E plato aki ta perfecto 
pa compaña carni riba grill of como un plato principal vege- 
tariano. 

Fortaleza pa Famia 


Sinceramente, Pastoor Marcel Balootje 


SI bo bisiña su cas ta na candela tira awa riba esun di bo 


Un ley di un embergadura totalmente contrario na e palabra 
y principio di Dios aproba, pa asina pone henter Reino 
Hulandes bao di scuridad, esey ta e ley di Matrimonio di 
mesun sexo cu aproba pa Hoge Raad dia 12 di juli ultimo. 


Kico e ley ey ta nifica pa nos spiritualmente? Pasobra politi- 
camente nos tur sa caba cu tabatin un empate, pero tur 
esunnan cu ta stima Dios sa mucho bon cu maldad nunca 
por empata cu bondad. 


Prome cu e caso a bay cassatie, hopi hende entre otro 
politico, ta tabata sa e resultado. 
E unico cu no tabata sa ta esunnan cu ta kere nas den 
hende cu nan ta kere den Dios, y semper e enemigo a sa di 
probecha di e ocasion, ora hende ta kere mas den hende 
cu nan ta kere den Dios. 


Ningun hende cu sano huicio no ta pone blafon nobo pa 
nan cas mientras tanto nan dak di cas ta lek, pasobra bo 
risico di perde bo blafon nobo ta hopi grandi. 


Mescos cu nos no por pone Dios un banda y kere den 
hende cu ta busca fama y posicion pa nan mes y ta prefera 
di gaña nan mes y no kere den Dios. 


Un ley di piedra di trompica aproba, cu alegria pa esunnan 
cu no conoce Dios, of ta rechasa Dios pa motibo di orguyo 
of arogancia, bisando cu palabra di Dios ta anticua, pero 
hopi ta lubida cu locual Dios a establece hende no por 
cambie. 


P’esey kico tin cu sosode awo? 


Hende tin cu bira enemigo di otro? 


Mas famia mester dividi? 


Mas hoben mester bandona nan cas? 


Mas problema di salud mental? 


Mas hende ta kita nan bida, y ta keda demostra cu tur 
hende su man ta mara? 


Mas libertinahe? 


Mas inmoralidad y perversidad? 


Mas parandiamento y bebemento. 
Ki efecto e ley aki lo tin riba educacion di nos yiunan. 


Ki efecto e lo tin riba nos adultonan mayor cu ta gusta 
broma cu nieto y nieta, pero awo no por mas, pasobra nos 
a drenta den un epoca di matrimonio cu no por multiplica. 
(Genesis 1:27-28)? 


Kico lo pasa ora nos lo bay nota e cambio cu ta tumando 
luga y ta para skirbi den Romanonan 1:28-32? 


Tin cos hopi serio y severo cu lo tuma luga, pasobra ningun 
hende por haci bofon di Dios, tur locual hende sembra nan 
ta cosecha. 


No ta bon pa sinta laga algo sosode y despues bin hunga 
rol di Robin Hood of Superman, pasobra e miho manera 
pa no participa den maldad ta di sali for di maldad y asina 
mustra temor y respet pa Dios. 


Samson tambe tabata hunga cu pica y e mes a bay Gaza 
bay busca su problema y ora el a ripara cu e Spirito di Dios 
a bandon’e tabata laat caba. 


Awo ta keda na cada ken, na cada habitante di Caribe 
Hulandes, pa hala mas cerca Dios, pasobra e tempo aki 
ta trabahoso y lo bira mas trabahoso, pasobra nan mes a 
habri porta pa duna e enemigo mas bentaha door di apoya 
y aproba maldad. 


Of boso no sa cu boso curpa ta e tempel di Spirito Santo, 
kende ta den boso, kende boso tin di Dios y cu boso no ta 
pertenece na boso mes? Pasobra boso a wordo cumpra 
pa un prijs. P’esey glorifica Dios den boso curpa. (1 
Corintionan 6:19-20). 
Abstene di tur forma di maldad. (1 Thesalonisensenan 
5:22). 


Laga tur esunnan cu ta menciona nomber di Señor abstene 
di maldad. 

"Dios ta amor... y amor ta Dios, 


maske mi no ta na e mundo aki, tur dia lo 


mi ta banda 


di boso curason, mi por stens di loke Señor 


ta haci" 
Salmo 33 


Ta anuncia fayecimento di: 


Palmira de Cuba 


Vda. di Carol F. Moore 


*06-05-1939 - †20-07-2024 


Acto di despedida lo wordo anuncia 


despues 


Laga tur loke ta spera mi ta bunita 
Laga tur locual cu mi encontra na caminda 
ta bunita 
Laga tur locual cu mi laga atras keda 
bunita y 
Laga esakinan termina den tur bunitesa. 


Cado Wever. 


Cu inmenso tristesa nos ta anuncia fayeci- 
mento di nos ser stima: 


Sra. Emerita R. L . Croes 
*03-03-1960 - †26-07-2024 


Acto di entiero lo wordo anuncia despues 


DIA 29 di juli, Iglesia Catolico ta 
celebra e festividad di Santa Marta, un 
figura destaca di e Testament Nobo y 
patrona di hogar y hospitalidad. Santa 
Mnarta ta conoci pa su devocion y 
servicio na Hesus y su bida ta ofrece 
nos un poderoso ehempel di fe y dili- 
gencia. 


Santa Marta a biba den siglo I na 
Betania, cerca di Jerusalem y tabata 
ruman di Maria y Lazaro. Segun e 
Evangelio di Lucas, Marta a ricibi 
Hesus na su cas y a keda encanta pa 
atend'e, mientras cu su ruman Maria 
tabata sinta na pia di señor pa scucha 
su siñansanan (Lucas 10:38-42). E 
pasashi aki ta mustra e preocupacion 
di Marta p'e detayenan practico y su 
deseo pa sirbi, loke a hib'e pa ricibi 
un coreccion suave di Hesus, kende 
a record'e e importancia di balansa 
trabao cu e bida spiritual. 


Den e Evangelio di Juan,Marta ta 
aparece atrobe den un momento 
crucial: e resureccion di su ruman 
Lazaro. 


E ta demostra un fe profundo ora di 
proclama su creencia den Hesus como 
e Mesias y e Yiu di Dios, hasta prome cu 
el a realisa e milager di debolbe Lazaro 
bek na bida (Juan 11:21-27). 


E figura di Santa Marta tabata tradi- 
cionalmente asocia cu hospitalidad y 
servicio na otro, /sy ehempel ta invita 
nos habri nos curason y hogar, ofre- 
ciedo nos ayudo na esun cu tin mester. 
Hospitalidad no solamente ta trata di 
proporciona cuminda of refugio, sino 
tambe di mustra amor, cido y atencion 
na tur cu crusa den nos caminda. 


Santa Marta, di cual nos ta celebra 
dia 29 di juli, ta ofrece nos un modelo 
di bida basa riba fe, servicio y hospi- 
talidad. Su ehempel ta recorda nos e 
importancia di balansa nos respon- 
sabilidadnan diario cu un profundo 
bida spiritual y di sirbi otro cu amor y 
dedicacion. 


Patrona di Hogar y hospitalidad 


Awe ta dia di Santa Marta 

“Señor ta mi wardador, mi’n tin falta di 


nada 


Den cunucu di yerba berde e ta ponemi 


sosega. 


E ta hibami na awa trankil, 
Pa mi bolbe haya forsa”. 


Salmo: 23 


Nos ta anuncia fayecimento di: 


Swindo Miguel Martha 


Ex Trahador di DOW 


*17-06-1937 - †23-07-2024 


Na nomber di su: 
Yiunan: 
Eugene Martha 


Charissa Martha 
Erwin y Piedad Martha 
Robert y Cobita Martha 


Mama di su yiunan: †Lydia Maduro 


Nieto(a)nan: Ryan, Urwin, Gilbert, Kim- 
berley, Christopher, Chryslene, Edrian, 
Aidan, Latisha, Lydienn 


Tur bisanieto y bisanietanan na Aruba y 
Hulanda 


Rumannan: 
†Akilo Martha 


Prima y primonan stima na Corsou, com- 
per y comernan 


Bon amigo: 
Freddy (Fefe) 


Famia y conocinan: Martha, Lucas, Alber- 
tus, Damon, Martina, Sambo, Kelly, Piet- 
ers, Maduro, Orman, Quandus, Hamen, 
Dijkhof, Andrea, Jansen, Brown, Lacle 


Trahadornan y habitantenan di H.O.P.E. & 
Happy Daycare 


Acto di entiero lo tuma luga diamars 30 
di juli 2024 na Aurora Funeral Home di 
09:00 pa 11:00 di mainta, despues lo sali 
pa Santana central na Sabana Basora. 


Disculpa nos si den nos momentonan di 
tristeza nos por a lubida di menciona algun 
famia. 


“Señor ta mi wardador, mi’n tin falta di 


nada. 


Den cunucu di yerba berde e ta pone mi 


sosega. 


E ta hibami na awa trankil, 
pa mi bolbe haya forsa”. 


Salmo: 23 


Cu dolor na nos curason, nos ta anuncio 


fayecimento di nos ser stima: 


Sue-Laine Mary-Anne Luciënne Tromp- 


Henriquez 


cariñosamente yama “Sully” 
*09-05-1996 - †20-07-2024 


Acto di entiero lo wordo anuncia despues 


Gradicimento y Invitacion 


Pa medio di esaki famia kier a gradici 
tur esunnan 
cu na un manera of otro a duna nos 
sosten, consuelo y forsa 
durante e tempo dificil cu e fayecimen- 
to y entiero 
di nos defunto stima: 


Francisco Kelly 
Miho conoci como: “Fanky” 


Boso muestra di atencion ta di hopi 
aprecio y un gran sosten pa nos. Un 
danki na un y tur cu a manda carchi, 
krans, whatsapp, email y a hasi yamada 
nan telefonico. 
Tambe na staff y personal di Cas 
Paraiso pa e atencion y cuido duna na 
“Fanky”. 
Boso muestra di atenshon tabata un 
gran consuelo pa nos. 


Na mes momento nos ta invita famia, 
bisiña-, amigo- y conocirnan 
pa compaña nos na un Santo Sacrificio 
di Misa na misa Santa Filomena na 
Paradera; diamars 30 di juli 2024 pa 7 
pm. 
Boso presencia ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haya forsa”. 


Salmo: 23 


Nos ta anuncia fayecimento di: 


Khloë Alexandra Heronimo 
Cariñosamente yama: “Koko” 
*12-12-2007 - †19-07-2024 


Na nomber di su: 
Mama: 
Kimberly Maduro 


Tata: 
Joselito Heronimo 


Padrasto: 
Elton Maduro 


Rumannan: 
Kyandra Maduro, Kimy-lienne Maduro, Joseanny 
Heronimo 


Stiefzus: Zaynah Maduro, 


Wela y Welo: 
Ivelisse Sanchez y Jose R. Kock 
Wela stima: Mama (Fea) Dirksz 
Welo: †Jossy y Lourdes 
Wela di cariño Trudy Hasel 


Bisawela y Bisawelo: 
Catharina (Jeja) Tromp-Sanchez y Carlos (Jejo) 
Sanchez. 
†Catrien Dirksz 


Tanta y omonan: Stephanie Kock y Dalbert Pujols, 
Rose-Ann Kock y Aigel Brete, Jiandra Kock, 
Reynaldo Sanchez y Eric Arends, Alexander Sol- 
arte Tovar, Sharline Buckley, Jeanine Rodriquez, 
Marina Heronimo, Josmar Heronimo y famia, José 
Heronimo y famia, Jermaine Heronimo, Jaymir 
Heronimo, Tanchi mama, Jaja y Dess 


Tanta grandi: Pechi y Mai, Chichi y famia 
Omo grandi: Ruben y Sora, Ricky y Gina Croes 


Miho amiga: Jeande, Shardy 


Prima y Primo: Kayla Solarte Tovar y Shayna 
Pujols, Aiden Brete y Alliyen Brete, Ivan Amaya y 
Alexandra, Maelyh Heronimo, Marajah Heronimo, 
Shandrik Wanga 


Famia: Kock, Heronimo, Maduro, Dirksz, Tromp, 
Briesen, Briezen, Ruiz, Semeler, Sanchez, Solarte 
Tovar, Brito, Buckly, Henriquez, Brete, Martinez, 
Pujols, Loopstok, Croes, Maduro, Growell, Ras, 
Starke, Eckmeyer, Krozendijk, Lopez, Gonzalez, 
Geerman, Kelly, Villanueva, Vrolijk, Solognier, 
Wolff 


Disculpa nos si den nos tristesa nos por a lubida 
algun famia, amigo of conocir. 


Ta invita pa e acto di entiero cu lo tuma lugar 
diamars 30 di juli 2024 na misa Inmaculada Con- 
cepcion di 2:00 pa 4:00 pm, despues nos lo hiba 
“Koko” pa Santana de Vries na Sta Cruz. 


Ta pidi pa bin bisti na colo alegre y depues di en- 
tiero no ta ricibi Bishita na cas. 


